text:
Idioma General
Kico ta idioma?
Idioma ta e forma cu hende ta uza pa comunica. E manera mas facil pa reconoce idioma ta door di scucha e zonidonan cu hende ta produci ora di papia. Sin embargo, pa por tin comunicacion hende no ta uza idioma so. Tin otro manera tambe pa comunica cu ta complementa e uzo di idioma humano, manera gesto of lenguahe corporal. Den e articulo aki nos lo trata e parti di idioma humano como sistema di comunicacion verbal o sea papia den un comunidad.
Un aspecto importante di idioma ta cu e tin cierto caracteristica universal y e ta structura na un manera special. Pa por splica esaki, nos ta duna e ehempel di un cas. Un cas bo no por yega traha den un dia. E mester sigui cierto etapa y cierto secuencia di construccion. Bo no por cuminsa cu e dak anto despues caba cu e fundeshi, por ehempel. Ademas e material mester ta hinca den otro (structura) na cierto manera, sino e cas ta cay den otro.
Wel, di e mesun manera tambe bo por bisa cu un idioma ta consisti di zonido y palabra (material) cu mester ta hinca den otro (structura) na un manera special. Esaki mester ta consistente, pa asina tur hende por uz’e na e mesun manera. Di e manera aki un idioma ta cristalisa, bira fuerte y stabil. E manera con un idioma ta structura, nos ta yama e gramatica.
For di e descripcion di idioma aki, nos por conclui cu Papiamento ta un idioma. Papiamento tin su propio set di zonido y palabra y e tin su mesun structura, su mesun gramatica. Cu e gramatica ta diferencia di otro idioma, no ta bisa nada di e balor propio cu Papiamento tin como idioma.
Idioma ta dinamico
Idioma ta dinamico. Un idioma bibo ta den estado di cambio continuamente. Ehempel di cambio ta ora un idioma ta tuma palabra di un otro idioma.Tambe tin palabranan di antaño cu practicamente no ta uza mas.
Por wak e dinamismo di Papiamento, si wak con e ta tuma palabra di otro idioma y tin biaha adapta nan. No mester cunfundi dinamismo di un idioma cu e tendencia cu hende tin pa haci uzo exagera di palabranan cu ta bin di otro idioma, mientras cu tin un palabra ya uza den Papiamento.
Kico ta un dialecto?
Un dialecto ta un variante di un idioma. Esaki kiermen cu e idioma tin diferente manera (dialecto) cu ta co-existi cu otro. Esaki por pasa ora cu por ehempel un grupo di hende cu ta papia cierto idioma, ta bay biba otro caminda anto ta sigui papia e idioma, pero despues di tempo ta bin algun diferencia den pronunciacion di algun palabra, of ta bin palabra nobo cu no tawatin prome den e otro comunidad, etc. E variante cu nace, esta e dialecto aki, no mester wordo mira como un idioma inferior. E no ta un diferencia di calidad di e idioma, sino mas bien un fenomeno natural. Como ehempel por menciona e diferente variantenan di Hulandes na Hulanda. Un pais ta scohe un dialecto pa bira un idioma standaard. Aruba a oficialisa Papiamento como idioma oficial, loke ta nifica cu no por considera Papiamento un dialecto.
Idioma Crioyo
Un idioma crioyo ta un idioma cu a nace di un manera masha particular. Un ehempel hopi conoci di un idioma crioyo ta Papiamento. E particularidad di un idioma crioyo ta cu e ta nace pa motibo cu e personanan en cuestion no por papia e mesun idioma y no por comunica cu otro. Di e manera aki nan ta cuminsa forma un idioma nobo cu tur dos parti ta compronde. Poco poco e idioma nobo aki ta bira mas rico den palabra y ta haya mas y mas usuario.Den un prome estadio ta yama e manera nobo di papia aki un “pidgin”.
Awo, si e pidgin aki sigui crece y bira idioma materno di un grupo di hende e ora ya no ta yama e lenga nobo aki un pidgin mas, sino un idioma crioyo.
Idioma materno
Por defini idioma materno basa riba diferente aspecto. Basa ariba origen, por bisa cu idioma materno ta e idioma cu bo a siña prome.
Basa ariba identificacion personal, por bisa cu idioma materno ta e idioma cu cual bo ta identifica bo mes cu ne. Den e cuadro aki por bisa cu cultura y idioma materno por ta intimamente liga cu otro.
Basa riba identificacion externo, por bisa cu idioma materno ta e idioma cu cual otro hende ta identifica bo cu ne.
Basa riba competencia, por bisa cu bo idioma materno ta esun cu bo ta domina miho. Y por ultimo por bisa tambe cu, basa riba uzo, idioma materno ta e idioma cu bo ta uza mas.
Pa mas informacion tocante idioma materno y su importancia mira:
Dia internacional di Idioma Materno (UNESCO)
Lingua franca
Lingua franca ta e idioma cu ta uza como e medio comun di comunicacion entre persona di diferente idioma materno. Na nivel mundial Ingles ta hunga e rol di lingua franca. Si un compania, di Hulanda, por ehempel, kier haci negoshi na Rusia, chens ta grandi cu nan lo uza Ingles pa comunica cu otro. Na Aruba tin hende di diferente idioma materno ta biba hunto y Papiamento ta fungi como lingua franca; Papiamento ta e idioma cu ta uni nos tur.
Kico ta gramatica?
Historia
Den curso di Historia e denominacion gramatica tabatin di haber cu e estudio di e bon uzo di lenga tanto papia como skirbi. Goilo (1953) ta bisa:“Estudio di un lenga cu idea di descubrí i exponé leynan i principionan cu ta gui’é ta constituí un ciencia i un arte cu nos ta jama GRAMÁTICA. Gramática ta un palabra tumá di griego. Gramma na griego ta nificá letra. Gramatica ta nificá ciencia i arte di letranan, o miho bisá e arte di papia i skirbi un idioma corectamente.” (pag.5)
E hecho cu estudio di gramatica tabata inclui e lenga papia y e lenga skirbi tabatin como consecuencia cu cualkier manual di gramatica tabata trata tur aspecto di idioma: frase, palabra y zonido, esta, cu idioma ta zonido, cu zonido hunto por forma palabra y cu palabra hunto por forma frase, y tur esaki a base di un normatividad, esta mustrando riba e uzo corecto di e lenga tanto papia como skirbi y, hopi biaha, no directamente riba loke lenga ta.
Linguistica
Sinembargo, den curso di siglo pasa a cuminsa mira estudio di lenga, mescos cu estudio di otro ciencia, for di un otro perspectiva: cu cada aspecto di e lenga ta apto pa analisa apart; siguiendo e pensamento aki a cuminsa specialisacion den e ciencianan. Asina a bin denomina estudio cientifico di lenga como Linguistica, y por parti e ciencia aki den diferente subciencia, a base di e division cu bo ta haci di LENGA mes.
Generalmente nos ta parti Lenga den cuater aspecto, cu ta haci cu Linguistica ta resulta den cuater disciplina riba nan mes, aunke tur ta relaciona cu otro: 1.estudio di zonido general ta Fonetica; ora ta trata di estudio di e zonidonan relevante di cada lenga, nos ta papia di Fonologia; 2. estudio di forma di palabra y formacion di palabra di un lenga yama Morfologia; 3. estudio di con ta hinca palabra den otro pa forma frase den un idioma ta Sintaxis y 4. como cada aspecto di idioma tin di haber cu nificacion, ta yama e estudio di e rol di nificacion den idioma Semantica.
Morfosintaxis
Morfosintaxis ta un solo palabra pa Morfologia y Sintaxis. Cu nos ta papia di Morfosintaxis tin di haber cu e echo cu palabra ta haya su nificacion specifico segun e structura di frase den cual bo ta uz’e. Ta claro, por ehempel, cu pa cualkier persona cu tin conocemento di Papiamento, si bo menciona e palabra awa, e sa kico e ta nifica, pero ta ora bo uza e palabra ey den frase bo ta bin haya sa cuanto berdadero nificacion e tin; un cos ta si mi bisa bo: E ladron a baha na awa, otro cos ta; E awa di colonia cu bo ta uza ta hole dushi y otro cos ta: Bo por duna mi un glas di awa? of E sopi aki ta awa (awa).
Ademas tin diferencia gramatical, miho bisa sintactico, grandi entre cada biaha cu e palabra awa ta aparece den e structura di e frasenan menciona.Asina den e prome ehempel e ta forma parti di na unda e ladron a bay of loke el a haci; den e siguiente ehempel e ta forma parti di loke bo ta uza; djey e ta forma parti di loke ami ta pidi, y e delaster ta un expresion di con e sopi ta.
Morfologicamente nos por parti palabra den e siguiente categorianan: articulo, sustantivo, adhetivo, adverbio, verbo, pronomber, preposicion, numeral, conhuncion y interheccion. Banda di e denominacion categoria di palabra, nos ta papia tambe di e funcion (gramatical) di un palabra.
Sintacticamente por parti un frase den: suheto, predicado y e complementonan: complemento directo, indirecto y circunstancial. Na luga di predicado ta papia tambe di parti verbal; na luga di complemento directo y indirecto ta bisa tambe obheto directo y indirecto; na luga di complemento circunstancial ta uza tambe complemento adverbial. Den tur e casonan aki nos ta papia di e partinan di frase.
Reglanan di gramatica di Papiamento
Ortografia
Ortografia ta mustra un palabra masha dificil, pero en realidad su nificacion ta masha facil: ortografia ta regla con pa skirbi un idioma. E ta mustra con pa skirbi un idioma di un forma corecto. E ortografia ta percura pa tur hende por skirbi e idioma di e mesun forma pa haci comunicacion skirbi mas comprendibel. Tin diferente tipo di ortografia: ortografia cu ta mantene e principio fonologico y ortografia cu ta mantene e principio etimologico.
Den e caso di un ortografia fonologico ta skirbi palabra segun zonido. Ora ta trata di un ortografia etimologico ta skirbi palabra segun nan origen. Mester remarca cu mayoria ortografia no ta 100% fonologico of etimologico. Hulandes por ehempel tin un ortografia fonologico, pero toch ta skirbi ‘paard’ cu ‘d’, mientras cu ta pronunci’e cu ‘t’. Ingles ta uza un ortografia etimologico; sinembargo ta skirbi ‘color’ na Merca, mientras cu ta skirbi ‘colour’ na Inglatera.
Pa loke ta trata Papiamento, ta asina cu desde añanan ’70 Corsou y Boneiro a scoge pa un ortografia fonologico, mientras cu na Aruba a scoge pa un ortografia etimologico. Asina por ehempel ta skirbi ‘kompashon’ na Corsou cu Boneiro, mientras cu na Aruba ta skirbi ‘compasion’, maske cu e pronunciacion ta basicamente mescos. E palabra ‘compasion’ ta bin di Spaño ‘compasión’. Sinembargo, Aruba a scoge pa no haci uzo di accent.
Reglanan di ortografia di PapiamentoScroll To Top


c: text/html

text:
Anahi Schreuders a landa un tempo di 34:37
Tempo no tabata suficiente pa drenta final
Anahi Schreuders a landa un tempo di 34:37 seconde den e 50m pecho pero no tabata suficiente pa drenta e final A/B
E landado Schreuders a caba como number dos den su heat tras di Zheng Muyan di China a sali number 1 cu un tempo registra di 33.23. Mester bisa cu esaki no tabata e mihor tempo di Anahi riba e 50m pecho mirando cu su personal best ta 32:98
E tempo mas lihe landa den e 50m a bini di Agne Seleikaite di Lithuania cu a registra un tempo di 31:55 seconde.
Anahi a keda na di 31 lugar overall den 43 landado.

robotstxt: allowed

filter: keep


text:
Atleta di salto largo, Quincy Breell a competi den e Panam Games 2019.
E atleta Quincy Breell a competi diaranzon atardi den e disciplina di salo largo den e Panam Games 2019 na Lima, Peru. Mester bisa cu Quincy a competi den un elenco cu e mihor atletanan den nos continente.
E atleta Breell a bula tres biaha di cual su prome intento tabata nulo. Den e su di dos intento Quincy a logra bula un 7.33 meter cual el a posiciona su mes na di 10 lugar overall.
Pa Quincy e la sinti su mes bon y a mira progreso den su desaroyo aunke no den distancia di loke e kier a bula. Riba algun aspecto e por a haci esaki miho pero di otro banda su speed pa cu su bula a bira hopi mas lihe. Segun Quincy su “inflight” ta loke ainda e tin cu traha riba dje mirando cu esaki ta haci cu su bula por caba un poco mas despues y claro bula algun centimeter mas.
Cuater aña pasa Quincy Breell a competi na e Weganan di Toronto, Canada unda e la bula un personal best di 7.72.
Exito Quincy


text:
Presidente Donald Trump di Merca a anuncia un rato pasa cu el a tuma algun accion pisa pero necesario pa preveni mas efectonan rond di e Coronavirus. Entrante diabierna awo ta prohibi vuelonan for di Europa pa Merca. E restriccion sinembargo no ta aplicabel pa Inglatera.
E Presidente di Merca a cataloga Coronavirus como un “horrible infection” y a tene un discurso nacional pa elabora riba locual el a considera un “unprecedented response to the coronavirus outbreak.”
Di acuerdo cu Presidente Trump, e ta planeando pa pronto anuncia accionnan di emergencia pa provee sosten financiero pa empleadonan cu bira malo y ta den cuerentena. E lo pidi Congreso Mericano pa tuma accionnan legislativo pa extende un alivio, pero e no a bay den detaye den con e lo haci esaki. Mas leu el a duna di conoce di a instrui Treasury Department pa aplasa pagonan di belasting sin interes of multa pa ciudadanonan y pa negoshinan cu ta impacta negativamente.


text:
Feliz dia internacional di hende muhe. Un dia special pa e ser excepcional den nos bida. Pabien na tur e hende muhenan riba nan dia awe, Minister Dangui Oduber a expresa den un mensahe specialmente pa e dia aki.
“Awe ta un dia pa reconoce e importancia di e hende muhe den nos comunidad y den nos bida diario. Nan tin rol fundamental pa nos tur y ta central di cada famia. Sin importa si ta un ama de cas, un docente, un secretaria, un asistente, un consehero, un housekeeper, un manager, un CEO of cualkier otro funcion den nos comunidad, cada un dama tin un responsabilidad hopi importante den su bida diario como ser femenino.
Nos mester gradici tur ser femenino aki pa nan contribucion na nos pais. Ami ta gradici tur e damanan aki den nos comunidad pa tur locual nan ta haci. Tur ser femenino ta mes importante.
Den mi bida diario tin hopi dama importante, cuminsando na mi casa, mi mama, suegra, tantanan, primanan, esnan cu ta yudami incondicional riba mi bureau. Tur masha danki,” e mandatario a bisa por ultimo.


text:
WILLEMSTAD – Erykah Badu i Gladys Knight, e dos “Gran Damanan di Soul” lo ta presente na Curaçao North Sea Jazz! Anteriormente nos a konfirmá presensia di Luis Miguel, The Roots, Raphael Saadiq, Los Lobos, Christian McBride Big Band, New Cool Collective i Esperanza Spalding Radio Music Society pa e di kuater edishon di e festival.
Gladys Knight, tambe yamá Emperatris di Soul “Empress of Soul”, a bira mundialmente konosí ku su grupo Gladys Knight & the Pips. Kòrda riba e hitnan I Heard It Through the Grapevine, If I Were Your Woman, Neither One of Us en Midnight Train to Georgia. Tambe komo solista Knight a skor diferente hit ku e ‘soundtrack’ di e igualmente pelíkula di James Bond License to Kill. Mayoria di su álbum solo a haña anotshonnan Top 1. El a traha ku diferente artista manera Babyface, Dionne Warwick i Patti Labelle.
Erykah Badu ta tresiendo un kompletamente otro forma di soul. For di su debut Badiuzm ku a sali na 1997, e kantante merikano di soul Erykah Badu ta teniendo mundo di músika den su gara. Su estilo ku hopi bes a keda deskribí komo “neo soul” algun bes ta ekléstiko i semper bai polítika- i sosialmente kargá. Di perspektiva di Jazz e bos di Badu ta laga bo kòrda stèm di Billy Holiday. Badu a graba duo ku entre otro The Roots, Macy Gray, Angie Stone, Will.i.am di The Black Eyed Peas, D’Angelo i Marie Daulne di Zap Mama.
Ademas di e damanan di soul, Edmar Castaneda tambe ta toka na festival. E kolombiano bibá na New York ta toka su harpa na un manera kompletamente otro ku e e forma tradishonal. E ta meskla latin jazz ku muzik kolombiano. Dies aña pasá Casteneda a muda bai Merka i for di e tempu ei e ta un konsepto den mundu di Jazz. El a toka ya kaba ku entre otro ku trompetista Wynton Marsalis, gitarista John Scofield i saksofonista Paquito D’Rivera.
No ta tur artista mester di un podio pa esei bira un fiesta. Tur dos dia Hot 8 Brass Band lo toka. E brass Band ta bini di New Orleans i ta meskla hip-hop, jazz, funk ku New Orleans brass sound.
Aktualmente ta hibando kombersashon kukuerp di maneho di diferente artista pa kaba di kompletá e line-up di e di kuater edishon di Curaçao North Sea Jazz. Nos organisashon ta trahando tambe riba e diferente programanan preliminar partí riba isla di Kòrsou ku lo tuma lugá den e siman promé ku e festival CNSJ mes kuminsá. Di e programa preliminar e orkesta di salsa El Gran Combo de Puerto Rico ya ta konfirmá pa djaluna 26 di ougùstùs na Brionplein.
Curaçao North Sea Jazz Festival lo ta Djabièrnè 30 i djasabra 31 di ougùstùs 2013 na World Trade Center Piscadera Bay. Por reservá entrada pa e festival ya kaba atraves di 522-JAZZ (522-5299), miéntras ku benta ofisial ta kuminsá na aprel. Informashon adishonal tokante esaki ta sigui pronto. Curaçao North Sea Jazz Festival ta ser hasí posibel pa: Fundashon Bon Intenshon.


text:
El pasado 10 de mayo se llevó a cabo en Aruba el arresto del exministro Otmar Oduber, como principal sospechoso en el caso Flamingo, por cargos de soborno y estafa.
Esto después que en el año 2022 se hizo una entrada judicial en su residencia, relacionado con asuntos de terrenos del Gobierno otorgados ilegalmente en arrendamiento. Recientemente también fue detenido su hijo J. Oduber, y primero que esto su ex coordinador A. Esser y también H.Croes.
A la salida de una de sus interrogaciones alcanzó a decir en cámara de uno de los medios locales presentes: «La verdad siempre vencerá la maldad».
Otmar Oduber fue ministro de Turismo de Aruba, durante la gestión del entonces primer ministro demócrata cristiano Mike Eman, y en algunas oportunidades visitó Venezuela para promocionar las actividades turísticas de la isla y atraer la atención de empresas promotoras del turismo, especialmente durante la época de Gobierno del expresidente Hugo Chávez y luego de Nicolás Maduro.
Pese a haber pertenecido a su gabinete, Oduber se convirtió en opositor del exprimer ministro Michiel «Mike» Eman. La renuncia de Oduber al Partido del Pueblo Arubano (AVP) ocasionó una crisis en la organización política de la que forma parte Eman. Dadas las importantes relaciones políticas con las que contaba Oduber en Venezuela, en 2016 se aseguró que desde Venezuela podía salir apoyo financiero para una ocasional aspiración electoral de Oduber, que lo pudiera llevar a convertirse en primer ministro de la isla.
El exministro de turismo de Aruba y el ministro de energía de la isla Mike de Meza, formaban parte del grupo de amistades de Roberto Rincón y de otros empresarios venezolanos que afincándose en la isla invirtieron millones de dólares de oscuras operaciones.
Oduber viajaba constantemente a Venezuela, para asistir a diferentes eventos, destinados a promocionar a Aruba como destino turístico. Era invitado de primer orden en francachelas y parrandas de empresarios «enchufados» venezolanos.
En algún momento de su historia amenazó con renunciar cuando burócratas de la isla lo acusaron de aceptar que operara una mafia peligrosa en Aruba que introducía oro proveniente de Surinam y Venezuela, ilegalmente contrabandeado.
Oduber participó en las negociaciones para entregar la refinería Valero a la empresa CITGO, perteneciente mayoritariamente al Estado venezolano.
Permanencia di Otmar Oduber den Gobierno birando dificil
2016
Impasse serio den Gabinete Eman II. Den fin di siman tensionnan a sigui halto den seno di Gobierno, specificamente entre e campo di e votadonan di Minister Otmar Oduber y e demas candidatonan di e partido mas grandi di Aruba. Ta parce cu tur esfuerso haci desde Januari cu Oduber kier a bandona Gobernacion te cu awor, di un forma of otro no ta yudando.
Su demanda pa saca Minister Sevinger, Dowers y De Meza for di partido ta sigui riba mesa y ta bisto tambe den su forma di ataca nan den media. Ta mustra cu e Ministernan a informa Prome Minister Eman cu awor ta basta y cu Gobierno y Partido mester hala un strepi final tras di e problemanan interno.
E tensionnan a subi den weekend ora cu Ralph Maduro, conoci publicamente como e lider di campaña di Otmar Oduber, alavez consehero politico, amigo di cas y doño di su ex negoshi, a publica riba red social cu nan ta cla cu e partido nobo y a insinua cu e color lo ta blauw. Aunke cu den pasado tur e partidonan politico di e color ey a caba na nada, toch Maduro a conseha Oduber pa scoge e color ey pa e movecion politico nobo.
Recientemente ta worde menciona door di su mesun hendenan cu a hasta bay Colombia pa prepara material di promocion pa e partido, sosteni pa algun comerciante masha conoci den comunidad, cu a traha di cerca cu e mandatario y parce a haya suficiente “fabor” pa por sostene back awor.
Aunke cu partido AVP a opta pa mantene silencio na un principio, toch despues a bin sali na cla cu Otmar Oduber a tuma contacto cu varios colega den partido y hasta campañadonan prominente pidiendo pa nan sostene su partido nobo. Tur, sino mayoria a nenga y a yama liderazgo di partido mesora pa informa di e desaroyo traicionero aki.
E situacion a bay asina leu cu por lo menos 1 Minister a bandona e “chatgroup” di Ministernan bisando cu e no kier forma parti di un grupo unda tin traicionero di partido envolvi aden. Esey ta haci claro cu e otronan a activa tambe y ta comparti e mesun opinion.
Otmar Oduber mes ta bisando e posibel candidatonan di su movecion politico cu e fecha cu ta anticipa pa start campaña y pa bay cu su partido nobo lo ta riba su cumpleaños, esta dia 7 di augustus proximo.
Ta conoci cu un di su problemanan mas grandi den partido ta reapertura di refineria, pa motibo cu Minister Otmar Oduber a prefera pa habri un hotel na e mesunlugar. E hecho cu e impacto economico di un refineria ta mas grandi cu esun di un hotel no ta interes’e y como tal a cuminsa un guera frontal contra Minister Mike De Meza. E tempo aya el a laga De Meza y Eman biaha pa Hulanda pa start un campaña den media contra e refineria y pro e hotel tras di nan lomba. Masha lihe e campaña a kibra, ora cu habitantenan di San Nicolas a lanta para!
Papiando di San Nicolas, ultimo simannan e ta bishitando e bario masha, ta uza algun hende pa purba intimida habitantenan y purba gaña nan wowo cu trabao of promesa, pero e ta hayando portanan cera tur caminda y ta haya tende cu San Nicolas tin un candidato preferi caba y cu nan ta “all the way” cune.
E siman nobo ta habri awor cu un reto nobo pa Prome Minister Eman y alavez lider di partido AVP, pa balansa e demandanan di Minister Oduber banda di e trabaonan cu e demas 7 otro Ministernan ta desplega diariamente den su Gabinete sin presion y sin demanda. E desenlace ta inevitabel, den cual por mira cu un relacion di hopi aña di lealtad awor ta crusa otro y tuma direccionnan separa pa motibo di interes personal y di un grupo specifico. www.diario.aw
Husticia no ta cla cu ne: a prolonga detencion di ex-minister Otmar Oduber
Hues-comisario a bay di acuerdo cu fiscal di Ministerio Publico, cu tin motibo valido pa prolonga detencion di ex-minister Otmar Oduber cu un maximo di ocho dia mas. Cu e prolongacion aki, e sospechoso lo pasa e weekend aki cera den cel di ward’i polis, pendiente interogacion y dependiendo si lo detene mas sospechoso cu tambe ta envolvi den e investigación Flamingo.
Tabata diamars dia 10 di mei ultimo, cu landsrecherche a detene Otmar Oduber pa 9:30 am ora el a yega nan oficina riba Vondellaan pa un interogacion. Su detencion a bay hopi diferente compara cu di tur otro, cu si nan a detene na nan cas mainta trempan. Otmar Oduber ta ex-Minister di Infrastructura durante Gabinete Wever-Croes I. El a opta pa pidi su retiro na september 2019, asina cu husticia a cuminsa un investigacion penal contra dje.
Mas sospechoso envolvi
Relaciona cu e desaroyo di e caso, a realisa detencion di Aisha Esser dia 2 di maart ultimo. Pues esaki tabata e prome detencion den caso Flamingo. Dia 11 di maart Esser tabata bek den libertad.
Dia 7 di maart a detene Fito Croes tambe den e caso di Flamingo. A realisa entrada hudicial na su cas na Kurimiauw y a confisca basta articulo. Despues di un siman, dia 14 di maart, Croes. a sali liber.
Den tur esaki, dia 26 di april 2022 a detene Otmar Oduber su yiu homber, Jeandrick Oduber y a interog’e na oficina di Landsrecherche. Tres dia despues, Jeandrick a recobra su libertad.
CASO FLAMINGO
Dia 24 di juni 2020, Landsrecherche (DLR) a haci varios huiszoeking en cooperacion cu RST (Recherche Samenwerkingsteam) y Cuerpo Policial Aruba y bou guia di hues-comisario. E huiszoekingnan aki tabata den cuadro di un investigacion penal di Landsrecherche tocante posibel delito di corupcion y otro hecho castigabel relaciona cu otorgamento di tereno di gobierno. E investigacion penal aki ta carga e nomber codico ‘Flamingo’.
Procurador General a duna Landsrecherche ordo na september 2019 pa cuminsa e investigacion aki relaciona cu informacion cu Ministerio Publico a ricibi di Cuerpo Policial di Aruba. Den e investigacion tin informacion tambe cu a wordo suministra na Ministerio Publico pa varios persona y organisacion. E investigacion ‘Flamingo’ ta dirigi primordialmente riba iregularidadnan den otorgamento di terenonan comercial di erfpacht den e periodo di 2017 pa 2019.
Mas concretamente bisa: e investigacion ta dirigi su mes riba e pregunta si un of mas compania a logra obtene incorectamente (un opcion) riba terenonan di erfpacht den e periodo di november 2017 pa december 2019, caminda ta investiga tambe e eventual rol di e minister anterior. Den e huiszoekingnan a confisca documentonan y cargadornan di data. Di awor pa dilanti e team investigativo lo analisa e contenido di e administratie y e computernan cu a wordo tuma den beslag y lo scucha e sospechosonan y testigonan. 24ora.com


text:
MEP LO DUNA PRIORIDAD NA PENSIONADONAN
STA CRUZ — Lider di Partido MEP Evelyn Wever-Croes den conferencia di prensa a trese padilanti cu pensionadonan ta decepciona den gobierno di Mike Eman. Nan ta sinti cu nan a wordo lubida y perhudica pa e gobierno na mando, y gobierno no ta paga nan loke mester paga nan. MEP lo duna e pensionadonan prioridad. Ata aki algun di e puntonan cu MEP lo duna prioridad, mesora cu MEP drenta den gobierno.
CREA MAS CAPACIDAD PA CUIDO DI NOS GRANDINAN
Mas y mas di nos grandinan no por keda biba na cas, y mester bai biba den un cas di cuido. Lamentablemente e capacidad actual no ta suficiente y nos grandinan mester warda largo prome cu por haya un lugar den un cas di cuido. Esaki ta causa hopi biaha problema den famia y por afecta e calidad di cuido di nos grandinan. MEP lo amplia e capacidad di cuido, pa asina por brinda mas di nos grandinan oportunidad den casnan di cuido, cu cuido especialisa.
DOKTER SPECIALISA DEN CUIDO PA NOS GRANDINAN
Actualmente no tin suficiente dokter na Aruba cu ta specialisa den cuido di nos grandinan, geriatria. Cu mas geriatra na Aruba, bo por wordo garantisa un miho cuido. E geriatra lo sa di referi pacientnan mas liher na demas specialistanan, pa asina bo no tin nodo di warda asina tanto prome cu wordo atendi pa un specialista.
ELIMINA COBRANSA DI BELASTING RIBA PENSIOEN DI BIEHES
Pensionadonan ta esnan cu mas a wordo castiga cu cobransa halto di belasting, ora nan tin mas cu un pensioen of otro entrada. MEP lo cambia e ley pa elimina e belasting riba e pensioen di biehes, y asina bo no ta haya mas cobransanan halto asina den caso cu bo tin mas entrada. Nos ta di opinion cu nos grandinan a traha duro caba, y a paga suficiente belasting caba. Nos kier pa nos grandinan por gosa di nan seneltud contento, y pesey nos compromiso ta pa alivia e peso financiero aki. Tambe nos ta di opinion cu nos mester garantisa cu tur pensionado cu tin solamente pensioen di biehes, no tin nodo di yena nan formulario di inkomstenbelasting mas. Esaki ta trese mas alivio pa pensionadonan.
REBAHA PRIMA AZV RIBA PENSIOEN
Entrante 1 di januari 2011 Gobierno di AVP hisa e prima di AZV di 9.5% pa 11.5%, y na 2015 a baha esaki na 10.5%, un medida cu a dal nos pensionadonan duro. Como pensionado, abo mester paga e prima aki completamente. Un persona cu ta den servicio di un doño di trabow ta paga 1.6%, y su doño di trabow ta paga e sobra, pero un pensionado mester page completo. No ta tur pensionado ta paga e prima aki, pasobra SVB ta paga e prima di AZV pa esnan cu tin un pensioen di biehes solamente. Pero si bo tin mas entrada, ta abo mes mester paga esaki. Pesey partido Movimiento Electoral di Pueblo lo rebaha e peso di e prima di AZV pa e pensionado.
NOS GRANDINAN LO HAYA PREFERENCIA NA OFICINANAN DI GOBIENO Y BANCONAN
Partido MEP lo traha pa inculca den nos comunidad mas respet y atencion pa nos grandinan. Pa duna nos grandinan preferencia ora nan ta para den rij, pa crea rijnan especial pa nos grandinan ora di bai oficinanan di gobierno of banconan, pa educa nos hobennan pa lanta y laga un hende grandi sinta si no tin mas lugar di sinta, pa trata nos grandinan cu cariño y paseinshi.


text: Diamars atardi polis nan patruyando den Paardenbaaistraat a nota un Tercel coriendo sin number di auto, a intenta di para esaki pero eno a stop y persecussion a start. Nan no a yega mucho leu y a logra para esaki na comienso di Driemasterstraat. Na momento di intenta di detene e chauffeur cu su pasahero e chauffeur a cuminsa resiti polis. Polis a logra domina e chauffeur y detene, mientras e pasahero cu un pia na gips a wordo deteni facil sin resisti. Na momento di transporta e chauffeur den Dogcather ela bolbe resisti y asta purba na scop e polis nan. Mientras cu a warda pa otro dogcatcher pa e pasahero por a nota e chauffeur ta bati na e porta di e dogcatcher. Ambos a ser transporta pa warda di polis. E auto sin ningun nummerplaat of papel a ser laga na e sitio.


text:
Aruba Hotel & Tourism Association (AHATA) a organisa un training di maneho di crisis den colaboracion cu Bureau Rampenbestrijding Aruba.
E training di dos (2) dia tabata ofreci na miembronan di AHATA y a tuma luga dianan 24 y 30 di juni na Aruba Marriott Ballroom.
E meta di e curso aki tabata pa empresarionan mehora nan habilidad pa fungi como un planificado di nan propio ‘Incident Management Team’ y pa desaroya un plan cu ta di acuerdo cu Aruba su sistema nacional di incidente.
Un plan di maneho di crisis comprensivo ta importante y ta sirbi como un manual pa trata diferente tipo di situacion cu por menasa un compania su entrada y integridad, y menasa siguridad di empleado y clientela.
Cu e curso aki AHATA ta proveendo su miembronan guia y apoyo cu e obhetivo cu companianan por recupera efectivamente di un emergencia. Tabata tin un participacion activo y amplio durante e curso y tur participante a ricibi nan certificado na final.
Un gradicimento special na Humphrey Gomes y e team completo di Bureau Rampenbestrijding Aruba pa ofrece e curso, y danki na Aruba Marriott Resort pa e localidad y servicio excelente.


text:
Fundacion Cas Marie ta un pasa dia pa cliente cu tin dementia. Unda cu ta duna un oportunidad na e famia pa haya tempo liber pa nan mes. Pasobra cu hopi di e clientanan ta biba na cas cu nan famia y persona cu dementia ‘hopi biaha nan situacion ta bruha’.
Famia nan por tin un trabou extra, mayoria ta traha of tin cu bay dokter. Nan tin cu organisa cierto cosnan apart anto e familiar cu dementia ta keda eynan, sinembargo e ta un cliente vast. “E no ta cu ora e persona kier trece of pasobra e dia ey e tin algo di haci e ta keda un client vast di dialuna pa diahuebs tin un grupo di 20 pa 21 cliente.
E bedoeling di e fundacion ta pa e cada cliente sinti nan mes na cas. Unda nan tin e libertad pa socialisa entre nan mes. Cada persona tin diferente sorto di dementia pero ‘toch entre nan mes bo no ta ripara pasobra nan ta costuma cu otro’.
Pa henter e dia nan tin actividad cu e begeleider ta zorg pa siman nan tin un programa hinca den otro pa asina presenta na cliente y nan por participa. Locual Does ta bisa cu ta importante pa tin movecion di curpa manera gymnastiek pa mantene e curpa intacto y den bon condicion.
Cada cliente tin e libertad di sinta, cana of ta unda cu nan kier, sinembargo nan tin e entrada su dilanti atras pa asina tin siguridad cu nan no ta sali. “Nan por move unda cu nan kier. Un hende cu dementia ora cu bo prohibi nan pa haci algo nan ta bira mas onrustig.”
Pa e motibo ey nan ta haci anochi informatibo, di fundacion Cas Maria mes ta e famia di e cliente ta bin pa papia di tur cos cu nan ta wak of intercambia cu otro famia, pa asina por yuda otro y comunica.
Pa motibo di wachtlijst nan ta brinda e servicio di e tres bes pa siman. No por yuda mas hende na savaneta capacidad di personal. Nos no ta bay pa cuanto hende sino calidad pa duna nan e tempo pa duna cada un nan necesidad no ta actividad so nos ta duna pero nos ta observa y evalua e cliente.


text:
ORANJESTAD,Aruba
Hotelnan miembro di Aruba Hotel & Tourism Association ta premira un trayectoria di recuperacion gradual na 2020.
Expectativa ta cu turismo su recuperacion lo depende riba varios factor pa cual ainda tin incertidumbre:
- Fecha cu varios pais tin e virus bao control y por habri frontera.
- Cuanto asiento avionnan lo por ofrece den futuro y sistema nobo di organisa asiento den avion.
- Perdida financiero gigantesco pa gran cantidad di hende.
- Protocol nobo cu lo existi pa biahe.
- Un strategia mas sostenibel y responsabel pa pais maneha nan turismo.
Considerando e factornan aki, acopla cu posibilidad cu Aruba su frontera por habri bek pa Juni, y e deseo pa biahe cu ta existi ainda, pronostico averahe di e hotelnan di Aruba ta un crecemento di ocupacion gradual cu lo culmina na 55% na December 2020.
E grado di ocupacion proyecta ta cay bao di e nivel cu e industria por cubri nan gasto. Companianan cu ta depende di turismo pa entrada lo opera na un perdida ainda durante e resto di 2020 y comienso di 2021.
Realidad penoso ta cu un cantidad di compania no por sobrevivi varios luna di lockdown y e periodo di recuperacion economico.
Mientras cu Aruba ta prepara pa diversifica su economia pa un futuro mas stabiel, AHATA lo participa cu diligencia den e esfuersonan aki y sigui busca solucion inmediato pa sobrevivencia di dunador di trabou y e pilar principal di nos economia.
Tin necesidad urgente pa solucionan y mester di accionan decisivo di parti di gobierno pa ofrece alivio financiero substancial na dunado di trabou.


text:
Interupshonnan
Notisia
Blackout debí na motibunan tékniko
Kralendijk – 25 di novèmber 2022- E isla di Boneiru a eksperensia dos blackout riba 24 di novèmber , 2022. E blackout
Interupshon di koriente den algun bario na Boneiru.
Kralendijk, 10 di novèmber 2022 – Djamars 8 di novèmber 2022 den oranan di mardugá a surgi diferente interupshon di koriente den
Water- en Energiebedrijf Bonaire konfrontando hopi interupshon den e sistema di kloaka
Kralendijk, 9 novèmber 2022 – Water- en Energiebedrijf Bonaire (WEB) último dianan ta konfrontando hopi interupshon den e sistema di Kloaka pa
Tim di WEB Bonaire n.v. kampion di torneo SKAK Plus Aruba.
Kralendijk, 4 novèmber 2022 – Water- en Energiebedrijf Bonaire N.V. (WEB) ta orguyoso ku logro di e titulo máksimo den e torneo


text:
KRALENDIJK- Despues di hopi siman sin tendensia positivo, por bisa ku por fin e sifranan di Covid-19 na Boneiru ta kuminsá mustra un tiki mas alentador.
Pa algun dia kaba, por nota ménos infekshon nobo pa dia, mientras ku e kantidat di kaso total tambe ta bahando. E kantidat di infekshon, relativo na esnan ku a pasa tèst, a yega un punto relativamente abou ku 7,8% djadumingu, ku ta kasi mitar di loke e tabata ta algun dia pasá.
E preokupashon di mas grandi aktualmente ta e kantidat relativamente grandi ainda, di personanan ku ta interná den hospital pa motibu di Covid. Esaki ta para na 11 persona na Boneiru, i 1 pashènt di Boneiru ku ta wòrdu tratá na Curaçao Medical Centre (CMC).


text:
ORANJESTAD: Diadomingo mainta na Compleho Deportivo Frans Figaroa a tuma luga campeonato nacional di peso. Mandatario di Deporte a hiba palabra durante ceremonia di apertura di Aruba Nationals Championship 2022 organisa pa Amateur Weightlifting Association. Un total di 26 atleta local femenino y masculino a participa den categoria; “Youth Junior”, “Senior” y “Masters”. Ganado den categoria masculino senior: Laertes Araque cu 257 kg. Ganado absoluto den categoria femenino ta Nathaly Geerman cu a hisa total 195kg. Den categoria “youth” ganado absoluto hende muhe Caythyline Lanoy cu 123 kg. Den categoria masters ganado absoluto ta Rene Rudel cu a hisa 228kg. Minister Endy Croes ta felicita Amateur Weightlifting Association y tur cu a contribui pa haci e competencia uno exitoso! Masha pabien na e ganadonan.
Home Politics MINISTER ENDY CROES TA FELICITA AMATEUR WEIGHTLIFTING ASSOCIATION PA UN EXCELENTE CAMPEONATO


text:
Relaciona cu e anuncio di Gobierno di Aruba, referente e pandemia di COVID-19 Coronavirus. DSA a dicidi di tuma pasonan preventivo na bienestar di su empleadonan y publico en general. Entrante 16 te cu 31 di Maart 2020, DSA ta cera pa publico y tur inspeccion ta keda posponi te cu un proximo aviso. Nos ta bai keda monitor e situacion y lo informa publico en general e situacion segun cu e ta desaroya.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
KRALENDIJK- Awe 7 di mart 2021 tin 92 kaso aktivo di Covid-19 na Boneiru. Un kaso aktivo ta bishitante di Boneiru. E otro kasonan aktivo ta trata habitante di Boneiru.
Di e 114 personanan ku a tèst ayera, 22 a resultá di ta positivo. Tin 1 persona hospitalisá pa motibu di Covid-19.
Prevenshon
Ta importante pa ora bo tin keho bai tèst. Importante ta pa keda warda den karentena. No sali pa bo no kontagiá otro persona. Pa baha e sifra di kontagio ta importante pa mantené e reglanan di higiena. Tene 1,5 meter distansia i laba man ku awa i habon pa evitá kontagio ku e vírùs di corona.
Bo tin keintura, doló di garganta òf kualke otro síntoma relatá na Covid-19? Keda bo kas i yama 0800-0800. Mantené e instrukshonnan di higiena. Kome salú, drumi sufisiente i move regular pa hisa bo resistensia. Kuida bo mes i esnan rònt di bo.
Lesa tambe:
- Ladronisia di outo na Kòrsou a subi na novèmber, pero tabatin un bahada en general di kriminalidat kompará ku e luna rèkert di òktober
- Gobernador ta risibí Bea Moedt i ta haña un buki di pòtrèt
- Universidat di Wageningen: Santu di Chogogo ta bai laman sin mas
- Habitantenan di Parkietenbos ta pidi ousilio atrobe pa motibu di kimamentu di sushi den Parkietenbos
- Prevení Zika, Dengue i Chikungunya |Aviso pagá


text:
…468.442 turista di estadia a keda registrá resultando den 3% kresementu…
WILLEMSTAD- 21 di yanüari 2016 – Ofisina di Turismo di Kòrsou (CTB) ta informá ku turismo di estadia na aña 2015 a konosé un kresementu di 3%. Un total di 468.442 turista di estadia a keda risibí durante di e aña tras di lomba kual ta 14.000 turista mas na aña 2015. Na 2014 un total di 454.558 turista a bishita nos pais.
Aña 2015 a kuminsá ku un kresementu hopi fuerte den e promé kuartal di 2015 kaminda nos a konosé kresementu di 13% na luna di yanüari i 11% na febrüari i mart. E di dos kuartal di aña a konosé un bahada na yüni ku 9% ménos turista di estadia. E di dos kuartal di aña ta konosí tambe komo Kòrsou su temporada slou den turismo ku mei i yüni komo e dos lunanan kaminda ménos persona ta biaha pa Kòrsou. Pa loke ta trata e di tres kuartal di aña, un kresementu positivo di 6% a keda registrá na sèptèmber 2015. E kresementu aki ta komo resultado di e Curaçao North Sea Jazz festival. E bahada leve di 2% na luna di ougùstùs 2015 ta komo resultado di e kambio den fecha di e festival for di e añanan anterior. E delaster kuartal di aña kual a kuminsá ku bahada leve den òktober i novèmber a terminá ku un kresementu na desèmber 2015. Loke ta remarkabel ta ku e sifranan ta mustra un diferensia di 16.000 turista entre e luna ku ménos i esun ku mihó prestashon.
Hasiendo uso di e modelo ‘Turistika’, CTB huntu ku MEO a kalkulá ku den 2015, sektor di turismo a generá un impakto direkto di 815.7 mion florin pa nos ekonomia lokal. E montante aki ta representá un oumento di 6% kompará ku 2014 kaminda un total di 767.9 mion florin a keda generá. Bishitantenan europeo ta responsabel pa 45.4% di e total. Tur huntu turistanan europeo a gasta 370.1 mion florin, siguí pa e turistanan for di e merkado di Sur Amérika ku 217.6 mion florin i esnan for di Nort Amérika ku 157.6 mion florin. E entradanan generá for di Karibe ta 45 mion florin.
E turista ta gasta su sèn primordialmente na akomodashon (36%), kuminda i bebida (24%), kompra (23%), transporte (9%) i impuestonan direkto (8%).
Sifranan preliminar luna di novèmber 2015:
Sifranan preliminar kolekta pa CTB ta indiká ku un di 42.480 turista di estadia a keda risibí na novèmber 2015. Nos a risibí 1% ménos turista kompará ku novèmber 2014. Na 2014 un total di 42.973 turista a bishita nos pais.
No opstante e bahada den kantidat di turista di estadia, nos ta mira un prestashon positivo di Europa, Nòrt Amérika i e region di Karibe. Turismo di estadia for di Europa a subi ku 10% ku un total di 17.438 turista. For di e region aki CTB a registrá 9% kresementu for di Hulanda ku un total di 12.723 turista. Alemania tambe a konosé kresementu di 17% kompará ku novèmber 2014. Un total di 2.256 turista a bishita nos pais.
E region Norteamerikano a registrá un kresementu di 18%. For di Estádos Unídos nos a risibí un total di 4.889 turista kual ta representá un kresementu di 19% kompará ku 2014. For di Canada, CTB a registrá un bunita komienso di e periodo haltu di turismo ku 17% kresementu kual ta 1.394 turista den sifranan apsoluto. Karibe a registrá un oumento di 7%. Un total di 3.052 turista di estadia a keda registrá den luna di novèmber 2015. For di Aruba a registrá un bahada di 12% ku un total di 1.336 turista di estadia. Trinidad & Tobago a registrá 701 turista, un oumento di 42% ku a influensia e sifranan total di region Karibe positivamente.
Venezuela a registrá un bahada di 14% den luna di novèmber 2015. No opstante e bahada for di Venezuela tòg un total di 10.822 venezolano a bishita Kòrsou den luna di novèmber. Eliminashon di e visa pa Kolombiano a kontribuí na kresementu for di e merkado aki. Por konstatá ku un total di 1.164 Kolombiano a bishita nos den luna di novèmber.
Sifranan preliminar luna di desèmber 2015:
E delaster luna di 2015 a sera positivo registrando un kresementu di 5% den turismo di estadia. Un total di 46.684 turista a bishita nos pais. Sur Amérika ta e úniko region ku a registrá bahada. E otro regionnan a registrá sifranan positivo pa e industria di turismo. E prestashon negativo di Sur Amérika ta influensiá dor di e situashon aktual na Venezuela, aunke ta bon pa remarká ku no opstante esaki e venesolanonan a kontribuí na 20% di e total di turista ku keda risibí na luna di desèmber 2015. Un total di 9.468 turista kompará ku 10.365 na desèmber 2014. Colombia a krese ku 24% ku un total di 1.882 turista.
For di Nort Amérika 16% mas turista a keda registrá. Esaki ta un total rèkòrt di 8.865 ku 6.344 for di Estádos Unídos. A hasi nèt un aña ku JetBlue a kuminsá bula Kòrsou i nos ta mirando e sifranan positivo for di Merka. Ademas e ruta nobo di American Airlines for di Charlotte tambe a kontribuí na e prestashon positivo di Estádos Unídos. Un total di 2.521 turista a bishita nos for di Canada den luna di desèmber 2015. Esaki ta un kresementu di 28%.
Semper luna di desèmber ta un luna den kua nos ta registrá sifranan positivo for di Europa. Desèmber 2015 un total rekòrt di 19.195 europeo a yega Kòrsou. Esaki ta un kresementu di 9% kompará ku desèmber 2014 kaminda 17.582 europeo a bishita nos. Un total di 14.426 hulandes a bishita nos pais kual ta 31% di tur turista ku a bishita Kòrsou na desèmber 2015. Buelonan adishonal ku TUI i KLM ta esnan ku sigur a kontribuí na e kresementu for di Hulanda. CTB ta kontentu ku e partnership ku tur dos aerolinea.
For di region Karibe un kresementu di 22% a keda registrá. Un total di 3.056 turista a bishita nos pais for di region Karibe. Aruba a registrá un kresementu di 16% ku un total di 1.531 kompará ku desèmber 2014.
Overall Visitor Arrival Performance November 2015
Overall Visitor Arrival Performance December 2015


text:
Recientemente a tene un entrevista cu PR di Departamento di Impuesto, sra. Meverly Romano kende ta informa tocante e deadline pa paga e number di auto, e di dos mita di aña 2021, esaki ta bira 30 di juni.
Sra. Romano ta informa cu keto ta bay tin sistema di pago parcial habri pa haci nan pago. Tur caminda tin e posibilidad pa asina duna espacio na persona por haci nan pago di belasting pida pa pida cada luna.
Pa dia 30 di juni, esaki tin cu keda completamente paga. Pa e suma esnan cu tin plachi A por paga 50 florin cada luna, pa autonan cu nan number ta un suma mas halto por bay na paga 200 florin pa luna.
E ta bisa cu ta importante pa publico por tin e posibilidad di paga y pa motibo a keda cu sistema di pago parcial y ta keda valido. Nan ta spera cu comunidad por spera di evita deadline prome cu yega un situacion financiero mas pisa.


text:
KRALENDIJK – Djabièrnè 26 di yüni a tuma lugá entrega di sertifikado di ‘Junior Ranger. Entre otro a papia e anochi Desiree Croes, i el a gradisí mayornan ku a kontribuí pa e muchanan ta eksitoso. Despues a papia Sky Wakanien, kende a elaborá loke hóbennan a siña. Entre otro pa kon protehá naturalesa di e isla, yuda i guia otronan di naturalesa, i tene Boneiru limpi.
Algun hóben tambe a dirigí palabra i a ekspresá loke nan a siña, i a menshoná ku aparte di a siña hopi, e ta hasibo mas sosial ku otronan. “Un bia ‘Ranger’, pa semper un ‘Ranger’ nan a menshoná. Seguidamente a papia Peter Jager, direktor di ‘Junior Ranger’ i a ekspresá ku e ta orguyoso di e grupo. Último persona ku a dirigí palabra tabata diputado Nina den Heyer i el a menshoná ku e hóbennan aki ta lidernan di futuro. “Boso ta bai bira lidernan mas importante den futuro, pa solushoná problema. Spesialmente pa protehá loke ta importante pa Boneiru i mundu kompletu. Danki na STINAPA pa e logro aki, loke ta nifiká hopi pa nos komunidat, diputado a menshoná. Despues di a yama danki na spònsernan, a sigui ku entrega di sertifikado pa boluntarionan i e ‘Junior Ranger’ nan.


text:
Salario Registra na SVb
Conforme e decreto ministerial (MB 681/20 ; MB 681-B/20) di Subsidio di Salario un di e rekisitonan cu mester a cumpli cun’e tabata e reduccion di oranan di trabao cu entre 0% te cu 40%. Consecuentemente e salario a baha cu e mesun porcentahe. Esaki no kiermen cu e salario pa ora “uurloon” a cambia, solamente tabatin un reduccion den cantidad di oranan di trabao pa motibo cu no tabata tin suficiente trabao pa cubri e oranan normal di trabou pa dia.
Pa cu esaki, a yena e porcentahe di reduccion den e luna pa cual ta pidi subsidio di salario y e empleadonan mester a firma tur luna cu ta bay di acuerdo cu e reduccion. Esaki mester a keda entrega tur luna hunto cu e peticion pa subsidio di salario. Ta resalta un biaha mas cu esaki tabata un rekisito pa por a haya e subsidio di salario.
Pues awor cu e subsidio di salario a stop desde 1 di november 2021, no lo por aplica pa esaki mas. Awor cu actividad economico ta mehorando, e dunado di trabao lo por pidi empleadonan pa traha 8 ora bek.
Den caso cu e trahador ta bay bek traha full su oranan segun su contrato laboral e tin derecho tambe riba e salario contrata, ekivalente na su uurloon multiplica cu su oranan di trabao. Cu excepcion si e dunado di trabao hunto cu empleado of sindicato cera otro acuerdo, por ehempel den caso cu e situacion financiero di e compania no ta permiti un aumento di e gastonan salarial. Segun hurisprudencia dunado di trabao pa por yega na e acuerdo tin e obligacion pa habri boeki pa e trahado of sindicato pa demostra cu su situacion financiero ta malo.
Pa cu esaki SVb ta pidi cooperacion tambe di tur dunado di trabao pa ahusta e salarionan atrobe segun e salario stipula den e contrato laboral vigente of e salario nobo segun e acuerdo ultimo cu a cera cu e empleado of sindicato.
Pa informacion tocante obligacion- y derechonan laboral por acudi na Directie Arbeid en Onderzoek (DAO).


text:
Palm Beach – Diadomingo mainta trempan por bisa tawata mainta di muhenan drumi den auto.
Den careda di 7’or pasa, polis a bay dilanti un restaurant situa na Palm Beach, caminda cu tin un muhe drumi den auto.
Na yegada nan ta topa cu un V-car y den dje un dama morto na soño. Agentenan a lanta e dama, cu segun nos a compronde a splica nan cu e tawata “cansa”.
Pa buena marcha agentenan a yude yega su cas.
Si bo ta bay stuur no bebe y si bo ta bay bebe no stuur, esey ta e parti di trafico.
Loke e damanan aki ta lubida cu ariba caya anto bebi, bo lo por hayabo den situacionnan no desea.


text:
Ministerio di Asuntunan Interior i Relashonnan den Reino (BZK)
‘Biba huntu, den un estado di derecho, ku un gobernashon enérgiko. BZK, opvio/transparente pa hende’.
Esaki ta e mishon di e Ministerio di Asuntunan Interior i Relashonnan den Reino (BZK).
E ministerio di BZK ta sigurá e balornan prinsipal di e demokrasia. BZK ta para pa un gobernashon bon i enérgiko i un gobièrnu ku siudadanonan por konfia.
Rijksdienst Caribisch Nederland ta forma parti di e Direktorado general Gobernashon i Relashonnan di Reino di BZK (Directoraat-generaal Bestuur en Koninkrijksrelaties van BZK).


text:
IBISA a informa cu awendia tin hoben cu no ta haciendo movecion anto esey ta pasa cu tin problema di obesidad y sobrepeso. Tambe tin e problema caminda mucha ta prefera sinta paden y no bay pafo hunga. Steven Croes, dokter di IBISA a splica cu mayoria di biaha a wak hnede pero nan mes no sa kico presion halto ta of ki ora nan tin problema cu sucu, sobrepreso of obesidad na Aruba. Nan ta kere cu nan ta saludabel sin sa cu nan tin peso halto of algun otro problema.
Croes a duna di conoce cu nan lo wak con nan lo bay kibra e barera pa traha un educacion continuo. Cu espacio pa hiba y duna mensahe. E ta splica si cada biaha ta sali mas hende cu presion halto, hende muhe y hende homber ta caso mescos.
Hende por papia di bay gym, facilidad pa cana rond. Pa nan tin conocemento di importancia di haci actividad fisico y come bon saludabel. Esey por yuda e cambio di estilo di bida. pa e motibo aki IBISA ta traha duro pa trece e informacion dilanti.
Pa hende e ta facil pa bay cana, bay un supermarket, cumpra cualkier cos cu ta saludabel pa salud. Croes ta bisa cu costoso pero e costo di bida ta mas caro. Pa wak kico ta sali mas barata cu ta beneficia e persona.
Sinembargo Croes ta bisa cu ta keda na cada persona pa realisa y tuma e paso pa asina cuminsa haci movecion ‘actividad fisico’ pa asina drenta den e estilo di bida saludabel.E ta duna di conoce cu accion ta locual hende falta pa asina baha cifra di atake di curason.
El a duna un comparacion cu tempo di antes cu bida tabata mas trankil, actualmente cu tecnologia a cambia. Persona ta keda dependiente di nan telefon y conecta. Pa nan sa cua ta e ultimo desaroyo. En bes di tuma e tempo ey pa haci cualkier actividad fisico.
Esey ta pone cu e facilidad cu tin, e persona a bira mas floho y mas keto ‘nos no sa con pa handle globalisacion’ sea radio, media tur hende sa cu nan tin cu move pero no ta haci’e pa motibo di nos mes. Sinembargo e ta bisa cu cada responsabilidad ta keda na cada pashent. Un dokter por bisa un persona pa haci un cambio den su estilo di bida pero e persona no ta busca pa un cambio.
Tambe nan a comparti cu persona tin cu keda controla. “Locual nan no sa cu e malesa, e parti di no ta activo por matabo. E persona por ta flaco mes pero e tin cu move. Si bo wak estudio di actividad fisico mi por biba tranki. Mi por ta flaco no saludabel compara cu e otro cu tin tiki sobrepreso.”
Segun Croes, den estudio ta bisa cu persona cu tiki peso cu ta haci actividad fisico ta biba mas cu un persona cu ta flaco cu no ta move. E parti di actividad ta keda importante sin importa ‘flaco of gordo’. E ta amplia cu na Aruba no ta straño pa wak den e scolnan cu tin mucha for di chikito cu ta sobrepeso y nan ta moviendo pa wak diferente manera cu mester cambio di modernisacion pa trece den cultura.
Sinembargo e ta bisa cu mayornan tin cu ta responsabel pa dedica tempo na nan mes y nan yiunan pa ta den actividad fisico. Pero mucho ta prefera duna un mucha un ipad cu pone e mucha den futbol. E ta bisa cu e parti di pone excusa mester wordo kita. Pa hende cuminsa tuma punto di haci movecion y manera un habito, caminda e dia cu e persona no por haci sport e ta bay sinti un culpa ‘tur dia involucra actividad fisico’.


text:
Departamento di fundacion FMAA (fundacion maneho di adiccion Aruba). Emmeline Webb cu ta trahador social a splica nan trabou como departamento y proyecto cu nan tin pa evita y conscientisa casonan den uzo di droga den nos hobenan.
E meta ta pa guia y duna sosten na cada persona cu tin sea un problema di adiccion or relaciona cu esaki. E servicio di nan segun sra. Webb ta ta wordo ofreci na adictonan, na muchanan/ estudiantenan di 10 aña bay ariba cu ta bayendo scol. Pa e famia di cualkier persona cu ta pasando den problema di adiccion.
E servicio cu nan ta screening di droga, educacion di droga, consehonan y peticion pa interna cliente den rehabilitacion internacional y local. Tambe peticion pa curatela. Nan team professional pa guia y yuda rehabilita un persona cu ta adicto ta consiti den un psikiatra, psicologo, enfermero y trahado social.
Nan ta diferente fase cu e persona tin cu bay atende cu por dura dies siman of mas ta dependiendo e progreso di persona cu ta pasando bou asunto di adiccion. Nan ta haci preguntanan basico di e bida di e persona, tambe pasa e persona su pasado pa por saca afo e motibo di cual e ta uza droga.
Unicamente ta haci e test ta si e mayor ta firma e acuerdo. Den caso cu si tin un mayor cu no kier firma pa motibo cu no ta di acuerdo pa haci e test aki. Den caso si e test ta sali positivo pa uzo di droga ta informa e scol asina nan por informa na mayornan.
Emanera mas facil pa yega na tur hobennan ta via scolnan anto pa e muchanan cu no ta bayendo scol pa motibo di problemanan social toch nan por haya e hobenan aki. Awo cu e temporada di carnaval lo tuma contacto cu difernete instancianana pa plan cu tin den asuntonan di abuso di substancianan.


text:
Pa bebe un of mas copi di coffee preto pa dia ta reduci e riesgo di insuficiencia cardiaco, segun revision di dato di e dieta di miles di persona durante tres estudio importante cu ta usa herment analitico di ‘Asociacion Estadounidense del Corazon’.
E beneficio di coffee pa salud di e curason no ta bin den e cade sin cafeine, segun estudio. E analesis a haya un asociacion entre e coffee y un riesgo di insuficiencia cardiaco. E insuficiencia cardiaco ta pasa ora cu un curason debilita no por suministra celnan di curpa suficiente sanger pa obtene oxigeno necesario pa e curpa funciona corectamente.
Personanan cu insuficiencia cardiacio ta sufri di fatiga, dificultad pa hala rosea y tin problema pa cana, subi trapi of otro actividad diario. “E casualidad, ta intrigante cu tres estudio ta sugeri cu bebe coffee ta asocia cu un riesgo menor di insuficiencia cardiaco cu e coffee por ta parti di un patron dietetico saludabel si e wordo consumi su so y sin sucu of produco lactante”, dietista registra Penny Kris-Etherton, expresidenta di Comite di Liderazgo del Conseho de Salud Cardiometabolica y ‘Estilo de Vida de la Asociacion Estadounidense del Corazon’ en un comunicado. Ella no participó en la investigacion.
Analisis masivo de datos sobre los beneficios del coffee pa e curason
Estudio publica na e revista Circulation: Heart Failure di AHA analisa e informacion dietetico autoinforma di estudio original Framingham Heart. E estudio a cuminsa na 1948, caminda a inscribi mas di 5000 persona sin malesa cardiaco diagnostica na Framingham, Massachussetts.
E estudio a sigui persona y su descendencia durante 72 años durante tres generacion. E estudio a usa herment analitico di vanguardia di Plataforma di Medicina di Precision di AHA pa compara dato di Framingham cu estudio di riesgo di aterosclerosis na comunidad, un estudio longitudinal, multisitio y birracial. E estudio di salud cardiovascular y na adulto mayor di 65 aña di edad. E estudio a proporciona informacion di mas di 21.000 mericano adulto.


text:
Kralendijk/Willemstad- Segun e publikashon di aviashon, Torre El Dorado, EZ Air a entregá petishon pa por bula entre Kòrsou ku Medellín.
Segun Torre El Dorado, loke e ta deskribí komo ‘una nueva aerolinea’ EZ a pidi pèrmit na outoridatnan Colombiano pa bula dos buelo pa siman entre aeropuerto di Kòrsou e aeropuerto Internashonal di Medellín ku relamente ta mas serka di e suidat Rionegro ku Medellín.
E publikashon ta hasi menshon di e echo ku EZ Air tin mas ku 20 aña kaba ta bulando entre e islandan ABC, i tambe ku a aerolínea a ehekutando buelonan entre Kòrsou i Barranquilla kaba pa algun tempu.


text:
ARUBA- 31 oktober 2022. World Health Organization (WHO) ta encarga pa duna conseho riba maneho pa control di enfermedadnan transmitibel internacionalmente. Esaki nan ta haci door di stipula medidanan di prevencion di cual International Health Regulations (IHR) ta uno. IHR ta un regulacionan international acorda pa 196 pais na mundo (incluso hulanda y pues Aruba) pa reenforsa e abilidad di paisnan pa detecta, analysis, raporta, y responde riba eventonan cu por forma un riesgo pa salud publico. Un di e capacidadnan bou di esaki ta ensera abilidad di paisnan pa por otorga “Ship Sanitation Certificate” pa evita cu transmision di malesa por tuma lugar den e caso aki riba boto, barco etc.
Tawata den e siman di 03 pa 07 di oktober cu tawata tey na Aruba un delegacion di RIVM Hulanda pa a brinda e curso di ‘Ship Sanitation Certificate’ na e islanan di reino y Aruba. E curso aki tawata nesesario pa como Aruba nos por tin e autoridad cu tin conocimento nesesario di tur e exigencianan stipula conforme “International Health Regugulations (IHR)”, pa por otorga un “Ship Sanitation Certificate” na un barco cu mester esaki. Cada Ship Sanitation Certificate tin un validez di 6 luna y sin e documento aki valido un barco, boto etc por wordo nenga pa drenta un puerto, mirando cu e barco, boto por wordo considera como un fuente di contaminacion.
Den pasado Aruba tawata otorga “Derating Certificate”, pero na aña 2005 WHO a bin cu revision di e “International Sanitary Regulations” , e la wordo adapta pa “International Health Regulations (IHR)” unda cu e certificado di “Derating Certificate” a bira “Ship Sanitation Certificate”. Di manera cu Aruba a perde e autoridad pa haci inspeccion riba boto, barco etc y alabes pa otorga un prueba di sanidad. Un di exigencia ta cu Aruba mester a hasi adaptacion den ley y e inspectornan mester ta entrena ariba e tereno di e “International Health Regulations”.
Pero apenas despues di 3 siman cu personal di Dienst Warenkeuring en Hygiene di DVG a haci e curso aki y a obtene nan certificado, Aruba ta oficialmente riba e lista di WHO como un puerto mas unda boto, barco etc por acudi pa inspectornan di Departamento di Salud (DVG) – cu ta encarga pa implementa e medidanan sanitario y di higiena ariba e barco conforme e exigencianan stipula den “International Health Organization (IHR)” – lo por otorga e “Ship Sanitation Certificate”.
Pa medio di Minister di Salud Publico Dangui Oduber despues di hopi aña porfin esaki a bira un realidad y DVG ta contento cu 7 di su empleadonan di Dienst Warenkeuring en Hygiene por a participa na e curso aki y ta conta cu e certificacion pa conduci e inspeccion aki.


text:
BONEIRU.
HOMBER HANJA MORTO KANTI LAMAN NA BOKA DI LAGUN.
INVESTIGASHON TA ANDANDO PA SA SI TA TRATA DI UN KASO DI SUISIDIO OF ASESINATO.
Polis y ambulans a keda dirigi pa kaminda di lagun te pariba na final di e kaminda.
Kantu di laman na boka di lagun lo mester a enkontra un kurpa sin bida di un homber.
Mesora un kantidat di polis y recherche a presenta na e sitio pa kuminsa ku e investigashon.
No muchu lew for di e kurpa sin bida tabata stashona e auto di e viktima.
E homber tabata tin manera un kap parti patras di su kabes.
A konfiska e kurpa sin bida riba ordu di fiskal pa manda esaki hulanda pa outopsia.
E vehikulo un toyota tercel di e viktima tambe a ser investiga.
Tin un vershon ta sirkula ku e homber na bida jama Mathias Vasquez Frias nanse 10 di november 1961 na santo domingo y di 54 anja di edat lo a pone un fin na su bida, pero ey mes outoridatnan no ta konfia e situashon masha y ta investigando a fondo tambe pa wak si por ta trata di un asesinato.
E investigashon ta den full swing.
Polis no a ni revela identidat di e viktima ainda.
Paz na su restunan y forsa na e famia.
FUENTE: AIMED AYUBI.
NOTISIA KU BO POR KONFIA.
DANKI NA JASIR PA E POTRET NAN.


text:
Brazil ta kontra pa Venezuela tuma presidensia rotativo di Mercosur.
Na komienso di e siman akí, minister di eksterior brazileño, José Serra (foto), a manda un karta pa miembronan di Mercosur, pa kritiká e desishon di Uruguay pa pasa e liderasgo di e bloke den man di Venezuela, debí ku e presidensia di MERCOSUR ta vakante. E atministrashon di e presidente venezolano, Nicolás Maduro, ta esun ku lo mester a risibí e presidensia di MERCOSUR, kual según sekuensha alfabetiko, entrante promé di ougùstùs ta rotativo pa seis luna. Sinembargo, Serra a bisa luna pasá ku ainda Venezuela tin ku kumpli ku eksigensianan pa su miembresia ta kompletu, entre nan mehorá derechonan humano i prinsipionan básiko di demokrasia. Además e Venezuela mester baha bareranan ku ta opstakulisá komersio. Serra a konvensé e bloke pa puntra Venezuela pa kumpli ku e reglamentunan di MERCOSUR i proveé evidensia di progreso mas lat den ougùstùs. Miéntras tantu, den un akto di desafio dirigí riba Estados Unidos, Presidente Maduro a nombra General Néstor Reverol, e èks hefe di Guardia Nashonal di Venezuela i su agensia di antidroga, komo Minister di Interior i Hustisia, na enkargo di forsanan polisial di e pais. Sin embargo den un diktámen, un dia promé ku su nombramentu, hustisia na New York a kai kontra di Reverol, pa e echo ku ela yuda pasa un karga di miles di kilo di kokaina pa drenta Merka. Ta akusá Reverol huntu ku General Edylberto Molina, aktual enkargado militar na Berlin, pa nan asistensia na trafikantenan di droga Colombiano. Nan lo a yuda pa kontrabandiá tonelada tras tonelada di kokaina for di Colombia via Venezuela i despues via di Amérika Sentral i México pa drenta Merka.


text:
E impakto di e situashon na Ukraina riba nos bida diario na Kòrsou ta dependé di e pasonan siguiente di Rusia. E motibu pa e agreshon Ruso, ya mi a menshoná.1
E promé paso di Kremlin tabata rekonosé dos teritorio den Ukraina, Donetsk i Luhansk komo independiente i manda mas trupa Ruso pa “mantené pas”. Rusia a usa e strategia aki den su guera ku Repúblika Georgia na 2008, kreando dos teritorio independiente den Georgia, esta Abkhazia i Sur Ossetia ku solamente 5 pais ta rekonosé, entre nan Venezuela i Nicaragua.
Kiko ta próksimo pasonan, ta keda un pregunta. Kremlin lo por invadí hinter Ukraina; e por parti Ukraina na dos i hasi e parti ost teritorio Ruso; pero tambe e por invadí mas pais èks Soviétiko, inkluso Moldova.
Ukraina, un pais di 40 mion hende tin frontera ku Rusia (ost) i ku vários pais di Union Oropeo (EU) (wèst). Kòrsou ta miembro asosiá di Union Oropeo (EU) i Hulanda ta miembro. E konflikto aki no ta “te aya banda”, pero mas serka ku nos ta kera. Por tin konsekuensianan ku ta toka nos bida diario. Ta di lamentá ku no tin atenshon di Fòrti ni Staten.
Vise Minister di Relashonnan Eksterior Ruso, a bisa ku no ta eksluí ku Rusia ta manda ekipo i atributonan militar pisá pa tantu Venezuela komo Cuba.
Komo retaliashon kontra di sankshon Merikano tin peliger di atake sibernétiko Ruso riba bankonan di Merka ku lo pone transakshonnan elektróniko na peliger loke lo hasi nos ku tantu ta dependé di Merka, vulnerabel.
Otro konsekuensianan pa nos por ta preisnan di kombustibel. Alemania, é motor di EU, ta dependé pa 55% di gas Ruso. Preis di petroli ku awe ta kasi usd 100 por yega usd 150. Preisnan lo subi na EU i Merka ku e aña aki tin un winter sumamente friu. Manera nos sa, nos komo importadó lo importá e inflashon loke lo mishi ku e forsa di kompra,’cost of doing business’, i nos ardu mayó, turismo. Loke por yuda ta si Merka yega na un akuerdo nuklear ku Iran ku te awor no por èksportá su petroli. Por ta un salbashon si Iran bolbe èksportá.
Ukraina tambe ta eksportadó importante di trigo i un fuente di material spesial (litium, kobalt) ku ta usa den bateria, smart phones, panél solar, outo i mas. Un konflikto ta destabilisá e sektornan aki.
E aspektonan netamente geopolítiko por ta keda diskutí na Den Haag so, pero e konsekuensianan riba nos bida diario ta real i ta tuma lugá aki den Kaya Grandi. Ta di spera di mira akshon di nos ‘decision makers’.
Willemstad, Kòrsou


text:
KRALENDIJK – Un bes mas nos a yega na Dia di Labor, ku USIBO i e sindikatonan ku ta afiliá na dje no por selebrá e dia tan importante aki en grande, ku nan miembronan.
E pandemia i e medidanan implementá pa gòbièrnu ta pone ku mester ta kouteleso ku aglomerashon.
No tabata un aña fásil den sentido ku no por a yega hutu tur ora i tin reunion I aktividatnan ku mester a sigui pa medio virtual i otro aktividatnan ku mester a kanselá.
Dia Di Labor tin signifikashon grandi pa USIBO mirando e balor i lucha ku a hiba pa e klase trahadó. Base di e selebrashon di 1 mei ta e introdukshon di labor di 8 ora pa dia, ku for di den siglo 15 i 16 tabata un gritu ku por a skucha frekuentemente.
Na e kongreso internashonal na 1891a konstatá tres meta prinsipal ku ta e lucha pa dia laboral di 8 ora, bringa pa otro derecho laboral i pa mantené pas.
USIBO ta tuma nota ku den e siglo aki ketu bai e 3 meta prinsipal aki ta i ta keda un lucha. Derecho I deber di trahadónan ta ankrá den un kombenio laboral kolektivo.. E kombenio laboral kolektivo ta manera un beibel pa e trahadó, ku e mester hasi esfuerso pa e tin konosementu profundo di su posishon hurídiko. A base di e kontrato kolektivo e dunadó di trabou ta traha un konbenio laboral, esaki ta palabrashon individual ku e dunadó di trabou ta hasi ku e trahadó.
Na momentu ku e trahadó konosé su kontrato kolektivo pero tambe su kombenio laboral, e por defendé su mes pero tambe vigilá si ta kumpli ku loke tin den e kontrato laboral.
Pero realidat ta kompletamente otro. I ta di lamentá ku te ainda tin situashonnan ta sosedé´na boka di trabou ku ta trapa e derecho di e trahadó.
S un trahadó tin konosemntu di su kontrato laboral I ta dominá e leinan ku ta regardá labor, e ta mihó prepará pa por defendé sum es den kualké situashon ku ta bai kontra di su posishon hurídiko
E deber di un trahadó ta apliká konosementu di su estudio i e instrukshonnan di su dunadó di trabou, hasi uzo korekto di medionan ouksiliar i medionan pèrsonal pa seguridat, sigui instrukshonnan di seguridat, kolaborá na un bon implementashon di maneho, detektá i mèldu peliger pa seguridat i salú, sigui kursonan riba diferente tereno.
Tambe e tin e deber di yega tempran na boka di trabou, aportá na produktividat,
USIBO huntu ku e sindikatonan afiliá su punto di lansa lo ta pa bin ku tayernan kaminda ku tantu direktiva pero tambe miembronan afiliá na e diferente sindikatonan por risibí konosmentu i hèrmèntnan pa yuda nan sigui desaroyá den emundu sindikal.
Di e forma aki USIBO ta kumpli ku e metanan den su satuto ku ta artíkulo 2 insiso 3 Organisá kursonan pa lidernan di sindikato i trahadónan.
Artíkulo 2 insiso 4 Promové e klase trahadó pa nan afiliá na un sindikato
En un era kaminda ainda ta trapa riba derichinan di e klase trahadó ta di suma importansia pa tur trahadó na Boneiru tin konosementu di leinan laboral i di su posishon hurídiko.
Un trahadó den kualke area di labor ku ta bon prepará, ku tin konosementu di su derecho i debernan ta un trahadó ku por defendé su mes i su posishon hurídiko.
Un trahadó ku ta afiliá na un sindikato tin e benefisio di risibí konseho hurídiko, konseho pèrsonal riba trabou i skal di salario, influensia riba kondishonan laboral, influensia riba reorganisashon òf fushon, treining i tayernan i un aspekto hopi importante ta ku huntu bo ta forma un mokete mas grandi kontra inhustisia laboral.
USIBO ta deseá tur trahadó en general i tur trahadó di e sndikatonan afiliá na USIBO en prinsipal un dia di labor yená ku bendishon i reflekshon.
Ku union semper lo vensé tur opstákulo i ku huntu nos por logra lo máksimo pa e klas trahadó
Felis Dia di Labor.


text:
Gobièrnu ta kuminsá yuda InselAir ku 3 mion dòler.
Parlamentu di Kòrsou a aseptá un moshon pa gobièrnu yuda InselAir ku e situashon prekario ku e kompania di aviashon ta aden. Minister Eugene Rhuggenaath a splika ta trata di montante inisial di 3 mion dòler, ku lo ta mará na varios kondishon. Ta indiskutibel ku komunikashon aéreo ta importante pa komunidat di Kòrsou. Un konekshon aéreo entre islanan Aruba, Kòrsou, Boneiru, Sint Maarten Saba i St. Eustatius ta hopi importante pa mobilidat di pueblo pa mantenshon di relashonnan familiar, kultural, deportivo i komersial. E moshon ta indiká ku gobièrnu no por permití pa nos islanan keda aísla. InselAir a aserka gobièrnu di Kòrsou ku un petishon pa un sosten finansiero di forma temporal i urgente di 15 mion dòler. E kompania tin un montante supstansial di dòler pegá na Venezuela. InselAir ta un kompania priva ku tin un impakto soshal ekonómiko hopi grandi riba komunidat i ekonomia. E kompania ta empleá alrededor di 600 trahadó direkto i sòru pa 900 kupo di trabou indirekto. E kompania ta aportá entre 5 pa 10% di e produkto doméstiko brutu di Kòrsou. Mas aleu InselAir ta trese sigur 25% di turista Kòrsou. Basa riba e echonan aki gobièrnu a laga un komishon di eksperto studia e posibilidatnan pa trese proposishonnan pa garantisá e konekshon aéreo. E proposishon di e komishon ta enserá pa evitá ku e kompania ta deskontinuá operashon riba tèrmino korto i laga mas ku 600 hende desempleá i ademas esaki lo kousa tambe problema riba tereno di konekshon aéreo. Esaki lo nifiká un impakto negativo grandi riba ekonomia i turismo. E rekomendashonnan ta enserá ku gobièrnu mester haña partisipashon den supervishon i maneho di InselAir pa garantisá ku e yudansa na e kompania lo kondusí na un kompania sólido i ku perspektiva positivo riba tèrmino largu.


text:
ORANJESTAD, Aruba – 7 di november 2022: Recientemente Aruba Stevedoring Company N.V., conoci popularmente como ASTEC y Aruba Ports Authority N.V. (APA) a acorda pa ahusta e tarifa pa baha y stiwa carga riba barco. E ultimo biaha cu a ahusta e tarifa tabata na aña 2018, pues durante e ultimo añanan hopi gasto a aumenta y ASTEC a logra absorba tur. Awor a yega na un punto, cu despues di cinco aña, mester haci un adaptacion chikito pa por sigui ofrece e mesun nivel di servicio, cumpli cu e plannan di mantencion di e facilidad y cumpli cu e rekisitonan di siguridad di nos waf.
E ahuste
ASTEC a manda un carta pa su clientenan, local y internacional, den cual e ta anuncia cu e buki di tarifa pa aña 2023 a sali y cu e ahustenan den dje ta drenta na vigor entrante dia 1 di januari 2023. Den e tarifa nobo, a inclui un ahuste den e servicio riba waf di stiwado, den cual por nota un aumento chikito di solamente 4,09%.
E acuerdo entre APA y ASTEC
ASTEC y APA tin un contrato di duracion largo pa operacion di waf di carga na Aruba. E inversion total na waf di Barcadera tabata rond di 100 miyon Florin, di cual ASTEC a pone rond di 53% y APA a pone rond di 47%. Naturalmente ta un concesion di Gobierno caminda sector priva y sector publico ta uni y inverti pa sirbi un meta comun pa comunidad y pa tal motibo e reparticion di resultado final di e operacion aki ta bay 69% pa APA, 15% ta bay pa ASTEC y 16% ta bay pa Gobierno (via impuestonan den forma di winstbelasting y primanan social).
E parti di APA ta sali for di entrada bruto di servicionan, mientras cu e parti di ASTEC ta sali for di entrada netto (despues di kita gasto di personal, operacion, siguridad, financiamento, belasting y mantencion). ASTEC y APA ta mara na e condicionnan di e contrato vigente, caminda cu e tarifanan y marco di ahuste ta bon stipula pa percura pa e proyecto ta sostenibel y di a largo plaso.
APA ta controla ASTEC anualmente
Anualmente APA ta controla resultado di maneho di e waf di Barcadera y su operacion door di gerencia di ASTEC pa sigura bon maneho y transparencia. Ademas, anualmente un accountant externo ta controla ASTEC pa garantisa cumplimento cu tur standard administrativo y contractual. Tambe ta controla ASTEC riba aspectonan di siguridad portuario/maritimo via instancianan gubernamental, pa salbaguardia siguridad na frontera engeneral.
Mas siguridad
Tempo cu ASTEC a firma contract cu APA pa maneha waf di carga, tabatin 9 miembro di siguridad, combina cu hopi camara y sistema moderno digitalisa. Cu desaroyonan internacional, banda di cambio di ley maritimo, a haci cu awendia mester a emplea mas personal di siguridad. Awendia tin como 20 personal di siguridad trahando riba waf, cu a traduci den un aumento drastico den gasto di personal.
Inversion den mantencion
Den e acuerdo entre APA y ASTEC ta stipula cu ASTEC mester percura pa mantencion di e facilidad y di e ekiponan riba tereno di waf. Por imagina cu uzando e ekiponan tur dia, ta pone cu e agenda di mantencion mester ta hopi activo. Sin lubida e daño cu salpeter y e demas aspectonan ambiental den e aire den area industrial di Barcadera ta haci na e facilidad y e ekiponan eynan. ASTEC tin un plan bon hinca den otro di mantencion, pero cu tur e aumento di otro gasto, a pone cu mester ahusta tarifa pa por ehecuta e trabounan di mantencion.
Waf di Aruba ta mas economico
Ora analisa operacion di ASTEC na Barcadera, por conclui cu, compara cu otro wafnan den region, cu ASTEC ta mas eficiente y efectivo den su operacion y costo. Es mas, e costonan total na ASTEC pa baha y procesa container ta mas economico cu tur e islanan den region.
ASTEC…compania di ocho doño
ASTEC N.V. ta un empresa Arubiano cu ocho (8) accionista cu originalmente tabata activo den ramo di stiwado na waf di Playa, cu na september 1983 a combina y bira un empresa. E ta conta cu no menos di 80 empleado bon entrena pa ofrece e miho servicio posibel na tur barco di carga cu mara na nos waf. Anualmente ta descarga o procesa un promedio di 350 barco di carga y 125 barkito. ASTEC N.V. ta partner cu APA N.V. den construccion, financiamento, operacion y mantencion di e terminal di waf di carga situa na Barcadera.


text:
Parlamento a trata e ley di admision y expulsion di Aruba (LTU) unda ta regla di forma permanente pa personanan cu ta den servicio di Pais Aruba of den servicio otro paisnan den Reino, cu ta den servicio di un organisacion internacional of cu ta den servicio di cualkier instancia subsidia pa Pais Aruba of otro pais den Reino por wordo admiti libremente aki na Aruba.
Esaki ta sosode caba a base di maneho segun e peticion di e instancia concerni, pero awor ta expande su mes di forma general y permanente pa e esposo of esposa di e funcionario of su partner, pero tambe na cualkier otro persona of personanan cu e tin relacion sostenibel y duradero cune. Segun fraccion di AVP e cambio di ley cu a wordo trata ayera ta discriminatorio.
“Nos mesun yunan di tera mester pasa den un cantidad di screening prome por registra nan casá cu no ta naci na Aruba. Arubianonan den servicio di Pais Aruba cu ta casá cu un persona naci pafor di Aruba no ta haña e mesun trato preferencial cu e ley ta duna. E ley ta duna preferencia di admision na un cierto grupo di persona di nacionalidad hulandes cu ta den servicio di cualkier instancia hulandes hunto cu pareha, sin cu nan ta hulandes of no, y nan famia completo pa por biba y traha na Aruba. E admision preferencial aki tambe ta conta pa nan pareha (of mas) si nan ta cu otro pa mas cu 6 luna, pero no ta casa y ni tampoco registra formalmente,” Parlamentario Arends ta splica.
E cambio di ley aki ta duna un carta basta habri na ken lo por establece su mes na Aruba sin importa e relevancia di su doño di trabou y tambe cu derecho di estadia como tambe di trabou. Segun fraccion di AVP e cambio di ley aki ta habri un porta hopi hancho y ningun momento gobierno a presenta garantianan necesario pa loke ta trata e mercado laboral local y esaki ta criticanan cu Raad van Advies a trece dilanti den su conseho y den nos opinion gobierno nunca a contesta esaki den un forma satisfactorio y lo tin cu mira con e ley aki lo wordo atendi.
“Aunke cu Gobierno no kier admiti, e cambio di ley aki ta forma parti di un di e prome exigencianan di e landenpakket cu a wordo acorda dia 13 di november ultimo. E ley cu a wordo trata ayera ta stipula e reglanan nobo di admision pa personanan cu no ta naci na Aruba hunto cu nan casa, partner of parhea di manera permanente, mientras cu e COHO y landenpakket ta algo temporal,” Parlamentario Arends ta puntra su mes.
“E reglanan pa admision di grupo aki por a wordo regla facilmente a base di maneho existente sin tin nodo di ta discriminatorio. Den pasado tabata regla admision di personanan cu no ta naci na Aruba pa e instancia di Reino en cuestion, pero no pa instancianan nacional of di un manera general manera cu e ley ta propone awe.”


text:
Deporte
Tiger Woods a opera pa di sinku biaha i no ta sigur ku e ta bek
WEST PALM BEACH (C) -Tiger Woods ya pa di 5 biaha a hasi un operashon na su lomba.
This content is exclusive for members
Register or login to unlock this article
Deporte
Tyson Fury: “Mi ta topa ku bo chikí….”…
E kampeon mundial peso pisa di Conseho Mundial di Bòkseo Tyson Fury despues di a gana di Dereck Chisora djasabra den Stadion di Tottenham na London a manda un mensahe kla pa e kampeon mundial Olensandr Usyk.
El a bisa Usyk ku e ta un bòksdó chikí. “
Abo chikí, mi ta kla p’abo.
Mi ta topa ku bo chikí….”…
Deporte
Parse ku nan mag dun’é e último oferta: Xander no a sera porta pa Red Sox…
Xander Bogaerts pelotero Arubano Agente Liber no a sera porta pa e Organisashon di Red Sox manera tin hende ta pretendé. Xander Bogaerts su deseo ta di bira e shortstop mihó pagá di baseball pasó e ta sigur ku e meresé esei.
Tin varios organisashon su tras ku hopi plaka, pero e mucha di Aruba no ta lubidá riba Red Sox.
Fuentenan hopi serka ta sigurá ku Xander Bogaerts a habri kaminda pa Red Sox, i nan mag di duna e último oferta.
Esei ta nifiká ku si nan oferta ta kumbiní e lo regresá ku nan.
Red Sox tin Xander Bogaerts ketu bai komo prioridat.
Fuera di ta tremendo pelotero e ta un lider dentro dje organisashon.
Deporte
JC Sulbaran na Nikaragua ku Indios del Boér….
E lansado YDK Juan Carlos Sulbaran tambe ta pitcha den baseball invernal di Nikaragua.
JC Sulbaran ta pitcha den e baseball profeshonal di Nikaragua ku e tim di Indios del Boér ku ta e tim mas bieu na Nikaragua.
Nan a gana 8 titulo di kampeon den nan historial i ta fundá na 1905.
Sulbaran ta djoin Denzel Richardson, Roger Bernadina i Jiandido Tromp tur ku ta hunga pa Leones de Leon.
Daily Nobo
Kuater ganadó di Televishon di 55″ di Coca-Cola su Kampaña di ‘World Cup’
Montaña ta bai sende lus pa di 19 biaha
Minister a basha’bou riba Jardim & Bearing Point!
INVESTIGASHON DI SOAB PA SERVISIO A PRESTA NA SERVISIO DI IMPUESTO
Proyekto di televishon sosialista ku sosio registrá na Kòrsou a frakasá
Biahenan pa eksterior sin resultado pa Kòrsou ta kontinuá!
Señora divorsiá a bai reklamá pero….. Ya Inspektor a laga paga restitushon na èks esposo
Kòrsou tin un debe Nashonal di 4325 mion florin i subiendo
Kon lo parti e 200 mion Euro di Reparashon?
Kolegio Erasmo ta selebrá luna di buki a la Bi-ba-bèrdè
Trending
-
Lokal6 days ago
Biahenan pa eksterior sin resultado pa Kòrsou ta kontinuá!
-
Lokal6 days ago
Señora divorsiá a bai reklamá pero….. Ya Inspektor a laga paga restitushon na èks esposo
-
Lokal6 days ago
Kòrsou tin un debe Nashonal di 4325 mion florin i subiendo
-
Lokal5 days ago
Kon lo parti e 200 mion Euro di Reparashon?
-
Lokal6 days ago
Kolegio Erasmo ta selebrá luna di buki a la Bi-ba-bèrdè
-
Lokal6 days ago
Kompetensia di skolnan ‘E skol di futuro’
-
Deporte6 days ago
Selekshon di Qatar: Ta bai den historia di mundial ku 3 rekòrt negativo
-
International6 days ago
Horor na Italia: Pashènt a tira su kardiólogo mata den su konsultorio


text:
…Klup di futbòl di Nijmegen ta karga bateria den solo kurasoleño…
WILLEMSTAD- 15 di mei 2015 –Pa selebrá e kampeonato di Jupiler League, e selekshon kompleto di NEC Nijmegen tei na Kòrsou pa un siman i lo keda te ku dia 19 di mei próksimo.
Dia 3 di aprel último, e ekipo a sa di salbaguardiá e título despues di un viktoria di 1- 0 na kas riba Sparta Rotterdam. Ku e triunfo aki, e futbolistanan prosedente di e siudat di Nijmegen a sa di bini bèk den un solo temporada riba e nivel di mas haltu di futbòl profeshonal i lo bai enfrentá klupnan manera Ajax, Feyenoord i PSV den e próksimo temporada. Mientrastantu e selekshon i staf lo gosa di un siman bon meresí aki na Kòrsou. Un bosero di NEC a indiká ku Kòrsou sigur ta un isla pa revitalisá den un dushi solo.


text:
Deporte
Informe Grandes Ligas: PROFAR I MAZARRA POR BAI DEN TRADE.. Dodgers lo por move algun outfielder i bai pa Harper..
E tim di Texas Rangers lo por tin JURICKSON PROFAR i NOMAR MAZARRA disponibel pa Trade….Eks presidente di Marlins ta bisa ku BARRY BONDS ta e coach di bateo di mas malu ku e la eksperensia…
This content is exclusive for members
Register or login to unlock this article
Deporte
Filis, Cubs, Arizona i Dodgers hopi interesá: Merkado pa Xander a kuminsá bira kayente…
Timnan di baseball Grandes Ligas a kuminsá pèrta riba e estrea Arubano Xander Bogaerts.
E merkado pa e shortstop eks Red Sox agente liber a kuminsá bira hopi kayente.
E último informashonnan ta mustra ku Filis di Filadelfia, Chicago Cubs, Arizona Diamondbacks i Los Angeles Dodgers ta hopi interesá.
Deporte
Iran a keda eliminá i desapuntá su fanatikada
DOHA (C) – E ekipo di Iran a bai kas i esnan ku no a kanta e himno lo keda intimidá.
Hopi di e hungadónan a yora despues di e derota kontra di Merka.
Pa kolmo Merka ta nan peor enemigu den mundu di polítika hopi di nan fanatikada a bai kas desapuntá pa e eliminashon di nan ekipo.
Futbol ta nan deporte mas gusta aya na Iran.
T’asina ku gobiernu Iraní sigur ta mal kontentu ku e presentashon.
Pero e pais mes ta pasa den yen kos.
Vários protesta kontra di e gobiernu.
Nan ta intimidá e hungadónan..
Hopi miembro di e servisio di inteligensia ta tei pa graba nan durante di e kantamentu di himno i nan ta bisa e hungadónan pa nan kanta nan himno.
Anto pa nan tene kuenta ku nan sa kua skol e yunan ta bai i tambe na unda nan ta biba.
Ta hopi menasa nan ta risibí den e último dianan aki.
Deporte
Argentina a logra pasa pa e otro buèlta
DOHA (C) – E selekshon di Argentina kende a kuminsá ku un derota i ku a pone ku tur wega di nobo ta un wega ku nan mester gana es si nan ke sigi pa otro buèlta a hunga otro partido kual ganamentu mester bin dilanti.
Ayera nan a enfrenta e ekipo di Polonia i nan mester a gana pa por sigi pa otro buèlta.
E ekipo di Argentina sigur a pasa den yen kos.
Ta hopi nerviosismo ta tin. Pero e duda sigur ta serka nan, paso nan no sa ku nan lo por sigi.
Ayera e ekipo a sali ku tur animo i ku e sigur pa gana.
E krítikanan di último tempu ta hopi i sigur tambe riba Messi.
Esaki for di ora ku nan a sali pèrdè kontra di Arabia Saudita.
Ayera Messi na final di e partido mester a hala un rosea profundo.
Esaki debí ku ela risibí un pena máksimo kual e portero a tapa.
Pero djis despues di e di dos tempu e ekipo a kuminsá drei bon i Allister ta nota e gol di bai ariba pa Argentina.
Anto mas lat Alvarez ta nota e di dos gol.
Ku e viktoria aki Argentina ta bai topa ku Oustralia.
Daily Nobo
Kon lo parti e 200 mion Euro di Reparashon?
Filis, Cubs, Arizona i Dodgers hopi interesá: Merkado pa Xander a kuminsá bira kayente…
Iran a keda eliminá i desapuntá su fanatikada
Argentina a logra pasa pa e otro buèlta
Manchester United a prepará un oferta pa Cody Gakpo
Rapper Jon Tarifa ta kolaborá ku kantante Darren Gardner den ‘When I was Younger’
ÁMTENAR NA SOAW A BIBA 7 LUNA DEN UN MUNDU DI ABUNDANSIA
KASO DI ÁMTENAR KU A HÒRTA PLAKA NA SOAW DEN KORTE.
Abogado Braam a gana kaso di NAf 2.206.846,25 pa Girobank
KORTE A KAMBIA SENTENSIA DEN E KASO DI MICHELANGELO PENIJN
Trending
-
Sosial7 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal7 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal7 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal6 days ago
Abogado Braam a gana kaso di NAf 2.206.846,25 pa Girobank
-
Lokal6 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal6 days ago
Wes a kondená asesino di beibi den barika di su mama
-
Lokal7 days ago
Trinta indokumentado venezolano kier a drenta Kòrsou ilegalmente
-
Lokal3 days ago
Empleada haltu di casino ‘online’ a pèrdè demanda pa haña bónus


text:
Retiro miembro di Parlamento
Un miembro di Parlamento por entrega su retiro na tur momento. Como consequencia di e retiro aki, Conseho Supremo Electoral ta cuminsa e procedura pa nombra un miembro di Parlamento nobo. Mayoria biaha e candidato cu ta bini na remarca ta bin for di mesun partido cu e miembro di Parlamento cu a tuma su retiro. No por obliga un miembro di Parlamento pa tuma su retiro. Una bez cu e miembro di Parlamento ta elegi, e asiento den Parlamento aki ta pertenece na e so, no obstante cu e miembro di Parlamento eligi a campaña pa un partido politico y a haya nan sosten. Esaki ta trece cu ne cu e no ta obliga di tin e mesun opinion cu e partido. Tambe ora cu ya e ta un miembro di Parlamento, e no ta mara na punto di bista di su partido. Ora di tuma su retiro, e por entrega su asiento na su partido. Sinembargo, ta posibel cu kedando cu su asiento e ta afilia su mes na un otro partido politico. Un ultimo posibilidad ta cu e ta keda como independiente den Parlamento. Si un miembro di Parlamento tin un estadia di mas cu 8 luna den exterior e ta perde su derecho di miembrecia di Parlamento.


text:
E aña aki e tema ta ‘Muhernan lider: Pa un futuro igual den un mundo di COVID- 19’ nos ta celebra e esfuersonan realisa door di hende muhe rond di mundo den crea un futuro mas igual y recuperacion di e pandemia di COVID-19, na mes un momento resalta e deficiencianan cu ainda ta existi.
Declaracion di Bejing na 1995 e ‘Declaracion di Beijing y Plataforma di Accion’ pa logra igualdad di genero a wordo adopta door di 189 miembro di estado durante un reunion na China. Awe 26 aña despues e documento aki ta sigui fungi como guia pa e lucha contra limitacionnan y obstaculonan pa empoderamento di hende muhe rond di mundo.
Un di e delaracion realisa ta cu ta convenci cu empoderamento di hende muhe y nan participacion completo riba e base di igualdad den tur esfera di sociedad incluyendo participacion den proceso di toma di decision y acceso na poder ta fundamental pa logra igualdad, desaroyo y paz.
Alcansa e meta di participacion igual di hende muhe y hende homber den toma di decision, lo provee un balansa cu ta refleha e composicion di e sociedad y ta necesario pa fortalese democracia y promove su funcion adecua.
Liderazgo y participacion di hende muhe den politica rond mundoNa e momentnan aki solamente 14 pais a logra 50% of mas di hende muhe minister den gabinete y 4 pais so a logra 50% of mas di hende muhe den parlamento. Den latino America, Caribe, Europa y Norte America hende muhe tin mas di 30% di asiento den parlamento.
Den Norte di Africa, Este di Asia y Oceania hende muhe tin menos di 17% di asiento den parlamento. E representacion di hende muhe mas abou ta den Islanan di Pacifico di 6 % y 3 pais cu no tin representacion di hende muhe mes.
Tin varios pais rond Mundo cu mester a aplica Temporary Special Measures un tipo di fast-track “Elecotral Qoutas” pa aumenta representacion di hende muhe den politica por ehempel: reserva di asiento den parlamento; leynan pa garantisa un proporcion minimo di hende muhe riba lista politico; promesa di partido politico entre otro.
Mundialmente e persistencia di discriminacion, prehuicio di genero, amenasa di violencia, acoso y intimidacion ta contribui na baho nivel di participacion politico di hende muhe. Accionnan cu por wordo realisa pa contra aresta esaki ta pa atende cu e prehuicionan di genero y apoya e participacion politico di hende muhe atraves di iniciativanan pa crea capacitacion/scholing pa sostene participacion di hende muhe den politica, promove ‘networking’ pa hende muhe politico y brinda training pa partido politiconan entre otro.
ArubaAunke hende muhe na Aruba a haya e derecho di voto na 1948 y ta representa mas di e mitad di voto electoral ainda hende muhe aki na Aruba no a logra un representacion igual den politica. Si nos tira un bista riba e ultimo eleccion a participa 140 candidato politico di cual 41 tabata hende muhe (grafico 1).
Durante e eleccion aki tabata tin 70,749 persona cu derecho di voto, 33,941 tabata hende homber y 36,808 tabata hende muhe (grafico 2). 59,430 persona a haci uso di nan derecho di voto, di cual 58,679 tabata voto valido di e total aki 14,338 voto tabata pa candidatonan femenino (grafico 3).
Actualmente na Aruba 2 di 7 ministernan (28%) y 7 di 21 parlamentarionan (33%) ta femenino, den grafico 4 y 5 por mira e representacion di nos hende muhe y hende homber den gabinetenan y parlamento desde Status Aparte.
Participacion igual y liderazgo di hende muhe den politica y bida publico ta esencial pa alcansa Metanan di Desaroyo Sostenibel pa 2030. E ta den man di cada hende homber y hende muhe pa alcansa un futuro igual den tur sentido.Kere den bo mes y empodera otro!Feliz dia di Hende Muhe!Parlamentaria Dellanire Y. Maduro MD7 di Maart 2021


text:
Den Reino Hulandes tin dialogo riba e topico di Sclavitud. Diaranson na Corsou e Paisnan den Reino ta bin hunto pa reuni riba e topico aki relata na e despensa y reparacion cu Gobierno di Hulanda kier bay duna pa e daño haci cu e negoshi di sclavitud den Reino Hulandes. Otro aña dia 1 di juli ta conmemora e 160 aña cu a aboli sclavitud den Reino y ta importante pa nos dialoga riba kico un despensa lo significa pa Aruba y e otro Paisnan den Reino Hulandes y tambe di ki manera lo por repara e daño haci asina hopi tempo pasa.
Minister Maduro ta informa cu Aruba tambe ta participa den e dialogo aki na Corsou y ta wordo representa pa sr. Luc Alofs, sr. Dimitri Halley, sr. Clifford Rosa y sra. Shanoulle Bikker. Nan lo reuni cu e representantenan di e otro Paisnan hunto cu Secretario di Estado Van Huffelen riba e topico aki.
E mandatario ta enfatisa cu ta importante pa nos bishita nos historia, puntra nos mes dicon esaki a pasa y percura pa den e presente kita locual ainda a resta di e periodo scur aki di nos historia comparti. Cada un Pais mester pone un spiel su dilanti y cada Pais mester dicidi pa nan mes con nan kier mira un reparacion tuma luga.


text:
N Nos grandinan tabata konsiderá Pasku komo un di e fiestanan mas grandi di aña i nan tabata hasi hopi preparashon pa e dia aki. Hendenan ku tabata biba den kasnan bati ku lodo, tabata hunta mèst di baka paden i pafó na muraya di lodo, sera tur buraku ku durante di aña por a…
E E mama na estado mester a tene kuenta ku diferente regla: E no por wak algu repugnante òf apnormal, si no su yu lo nanse ku un limitashon físiko Tabata konsehá e muhé na estado no laga hende saka su potrèt, komo ku sakamentu di potrèt lo por debilitá spiritu di e yu den…
K Kustumbernan rònt di morto ta un kombinashon di elemento di religion katóliko ku kultura Afrikano. Afrikanonan tin e pensamentu, ku e defuntu lo reuní ku su famianan defuntu. Meskos ku religion katóliko ta kere den e bida despues di morto. Famia ku amigunan ta sinta rònt di esun ku ta bai muri pa skucha…
P Pa un matrimonio no tin mala suerte e hòmber tin ku sera su kurpa den kas e promé dianan di kasamentu. E no tin mag di tin kontakto ku niun hende. Pa e matrimonio bai bon e brùit tin ku kasa den karson djabou usá, un set di prenda fia i un par di…
skibi pa Ilse Schoobaar No kana ku un pia di slòf òf sapatu so bisti, pasobra bo mama ta muri, esaki ta konta spesial pa mucha. Bo mama ta muri si bo laga sapatu òf slòf benta boka bou. Meskos ta pasa ora bo kana na rudia òf ku lomba. Maleta òf kashi habri ta…


text:
selebrashon di 50 aña R.K Centraal Schoolbestuur
Felis dia,
Mañan RK schoolbestuur ta kuminsá ku selebrashon di 50 aña Rk den bachi nobo. Skolnan ta sera i tur maestro i personal atministrativo lo partisipá na un discovery hunt.
Personal di RK, 1200 persona lo keda repartí riba 3 misa pa e apertura i komienso di e discovery hunt.
Nos derecho di eksistensia ta iglesia katóliko, djei nos ta sali pa kuminsá e ruta di siña i deskubrí.
E misanan ta misa di Steenrijk, misa di Groot Kwartier i misa di Suffisant.
Despues di e mensahe di felisitashon di nos direktora general, sra. Van Lamoen-Garmers,
Presidente di hunta di supervishon Sr. Duits, nos Obispu mgr. Luis Secco e señal pa start lo keda duná.
For di kada misa lo sali 300 outo ku 4 persona aden pa kuminsá nan ruta di deskubrí i siña.
Na final tur hende lo topa na WTC pa klousura di e discovery.
Organisashon di e discovery hunt ta den man di sr. Chehadi Eddine.
Ku e aktividat di formashon aki nos ke promové e abilidatnan importante pa siglo 21 ku ta entre otro:
Liderasko, pensamentu krítiko i kreativo pa solushoná problema, komunikashon, siña aktivo dor di deskubrí etc.
Ku hopi entusiasmo nos a organisá e dia di formashon aki, pa no solamente papia i splika e abilidatnan di 21 siglo, manera nos a hasi diferente biaha kaba, pero pa laga eksperensia esaki tambe.
Pabien i danki na tur nos personal di RK. Pronto nos lo organisá un yama danki tambe pa tur ex personal i amigu i kolaboradornan ku semper a sostené RK Schoolbestuur.
L. Van Lamoen-Garmers


text:
Kralendijk – Durante di e konferensia di prensa ku a tuma lugá djárason dia 7 di yüli, Direktor di Tourism Corporation Bonaire (TCB), señor Miles Mercera, a presentá e vishon di TCB i Boneiru pa e 100 dianan benidero. E vishon ta konsistí di inisiativanan i strategianan derivá di e ‘Tourism Recovery Plan’ i tambe e ‘Strategic Tourism Plan’ ku TCB lo inkorporá na momentu di implementashon.
E metanan di e ‘Tourism Recovery Plan’ ta pa restablesé merkadonan eksistente, diversifiká e produkto turístiko, i oumentá e partisipashon di e komunidat lokal. Direktor señor Miles Mercera, a kuminsá su karera nobo dia promé di yüli 2021. Ku un ekperensia ekstenso den e industria global di hospitalidat i turismo, Miles Mercera ta kla pa traha huntu ku e tim di TCB, sektor privá i públiko, riba e rekuperashon di e industria di turismo na Boneiru. Esaki ta un kapítulo nobo pa TCB i tambe pa partnernan lokal.
Durante di e 100 dianan benidero, TCB lo kuminsá traha riba diferente proyekto i inisiativanan krusial ku lo establesé i posishoná Boneiru na un nivel mas haltu. Asina ta mas atraktivo pa e merkandonan eksistente i merkadonan nobo. Algun di e proyekto i inisiativanan ta:
- Krea un kolaborashon mas sólido ku sektor públiko i privá;
- Krea un kolaborashon mas sólido ku gobiernu di Boneiru;
- Oumentá e partisipashon di e komunidat lokal;
- ‘Re-branding’ di Boneiru;
- Desaroyá e superfisie aéreo;
- Bin ku inovashonnan efektivo;
- Kolektá, analisá i raportá data di bishitantenan ku ta bin Boneiru.
“Ta importante pa partnernan i komunidat di Boneiru ta na altura di tur e desaroyonan den turismo na Boneiru i tambe e datanan real di turistanan ku ta bishitá nos isla”, segun señor Mercera. “Boneiru ta un isla outéntiko ku un balor grandi pa nos bishitantenan i nos komunidat. Nos naturalesa, gastronomia i aktividatnan eko-aventurero ta posishoná Boneiru komo e promé destinashon di ekologia den Karibe.”
Lesa tambe:
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut
- Vakatura Commissaris BonLab


text:
Di 2 session di ‘Sports Administration Skills’
Workshop a sigi cu 2 diferente presentation
Ayera a tuma lugar e di 2 session di ‘Sports Administration Skills’. Giacomo Petrochi di Ernst & Young a duna un splicacion pa loke ta trata con pa traha un Balance sheet, e jaarrekening pa bo Federacion y con importante e ta pa bo tin un ‘Framework’ cu ta consistente.
Despues notario Mayrène Helmeyer a haci un introduction pa cu e importancia di tin statuutnan up to date. Falta di tin e statuutnan na ordo por pone Federacion den un situacion hopi fastioso. E di dos anochi tambe tawata uno exitoso y awe lo ta e ultimo dia di e 3 sessionan cu a wordo organiza pa COA pa asina duna Federacionan informacionan cardinal, pa concientisa y pa asina crea Federacionan mas fuerte y exitoso.
Awe 24 Augustus lo toca e tema di Liderazgo y strategia pa bo Federacion. A la vez lo tin un presentacion tocante Branding y con pa mercadia bo Federacion mas mihor cu ta posibel. Tur Federacion ta bon bini na e ultimo anochi aki.